CELEX: 52011PC0874
Language: da
Date: 2011-12-12
Title: Forslag til EUROPA-PARLAMENTETS OG RÅDETS FORORDNING om oprettelse af et program for miljø- og klimaindsatsen (Life)

|
			
		
		
		52011PC0874
		
			Forslag til EUROPA-PARLAMENTETS OG RÅDETS FORORDNING om oprettelse af et program for miljø- og klimaindsatsen (Life) /* KOM/2011/0874 endelig - 2011/0428 (COD) */
			
				
		
		
			
			   	BEGRUNDELSE
1.           BAGGRUNDEN FOR FORSLAGET
I sin meddelelse om den flerårige finansielle
ramme (FFR) for 2014-2020 (i det følgende benævnt "FFR-meddelelsen")[1] fastsætter Kommissionen
budgetrammerne og hovedretningslinjerne for opfyldelsen af Europa 2020-strategien.[2] I sit forslag valgte
Kommissionen at behandle miljø- og klimaindsatsen som en integreret del af alle
hovedinstrumenterne og -foranstaltningerne. Denne "mainstreamingtilgang"
betyder, at "målene for indsatsen mod klimaændringer og for miljøet afspejles
i instrumenter, der sikrer, at de bidrager til at skabe en kulstoffattig,
ressourceeffektiv og klimaresistent økonomi, der vil øge EU's konkurrenceevne,
skabe flere og grønnere job, styrke energisikkerheden og give sundhedsmæssige
fordele". 
EU's primære finansieringsinstrumenter
omhandler dog ikke alle de specifikke behov på miljø- og klimaområdet.
Gennemførelsen af miljø- og klimalovgivningen er stadig ujævn og utilstrækkelig
på tværs af EU's medlemsstater, hvilket bevirker, at miljø- og klimaproblemer
konsolideres. Denne situation kræver nye og mere effektive metoder til
gennemførelse af lovgivning samt udvikling og udbredelse af bedste praksis
mellem medlemsstaterne for at sikre, at de og andre interessenter udnytter
hinandens erfaringer. 
Ud over mainstreaming foreslår Kommissionen
derfor, at Life-programmet, som i øjeblikket er underlagt Life+-forordningen,
videreføres.[3]
Når mainstreamingtilgangen kombineres med et specifikt instrument, øges
EU-foranstaltningens sammenhæng og merværdi. Et instrument til dette formål
giver Kommissionen bedre mulighed for at udforme prioriteter, direkte overvåge
gennemførelsen og sikre, at tilgængelige ressourcer bruges effektivt til miljø-
og klimabeskyttelse. Denne tilgang giver Kommissionen mulighed for at vælge de
bedste projekter i EU og derved imødegå mangelfuld koordinering.
Miljøaktiver kan endvidere betegnes som
offentlige goder og er ujævnt fordelt mellem medlemsstaterne. Forpligtelsen til
at bevare og forbedre disse aktiver kræver konsekvent anvendelse af princippet
om ansvarsdeling og solidaritet. I den sammenhæng kædes leveringen af
bevarelsesforanstaltninger udtrykkeligt sammen med ydelse af EU-medfinansiering
i habitatdirektivets artikel 8[4].
Life spiller en afgørende rolle for en bedre fordeling af solidaritet og
ansvarsdeling, som kan bidrage til at bevare EU's fælles miljø og klima. 
Et specifikt støtteprogram for miljø- og
klimaindsatsen: 
·                        
sikrer en mere effektiv intervention end
medlemsstaternes individuelle foranstaltninger gennem en øget samling af
ressourcer og ekspertise og ved at tiltrække partnerskaber, som ellers ville
være vanskelige at etablere
·                        
giver en platform for udvikling og udveksling af
bedste praksis og videndeling, som forbedrer, katalyserer og sætter skub i
ændringer i gennemførelsen af miljø- og klimaregelværket, og som gør det muligt
for medlemsstater og interessenter at lære af hinanden og tackle miljøproblemet
mere effektivt 
·                        
skaber synergivirkninger mellem EU-midler og
nationale midler ved at koordinere indsatsen hen imod miljø- og klimamål,
samtidig med at yderligere offentlige og private midler udnyttes. Dette øger
EU-foranstaltningens sammenhæng og merværdi og fremmer en mere homogen
gennemførelse af EU's regelværk
·                        
øger synligheden af miljø- og klimaindsatsen ved at
bringe EU nærmere borgerne og vise EU's engagement i miljø- og klimamål, så
disse mål bliver mere relevante.
Flere evalueringer[5] bekræfter, at
Life-programmet er et vellykket instrument til gennemførelse af EU's
miljøpolitik og -lovgivning med betydelig merværdi. Evalueringerne har dog også
fremhævet, at den politiske indvirkning af Life-programmet begrænses af dets
manglende strategiske fokus. Det skyldtes delvist dets
rene bottom-up-tilgang til projektudvælgelse, der ikke gav Kommissionen
mulighed for at styre kravene baseret på EU's miljø- og klimapolitiske behov.
Et klarere fokus på aktiviteter og sektorer, hvor Life kan gøre en forskel,
er derfor nødvendigt.
De nye fremtidige udfordringer og opfyldelsen
af Europa 2020-målsætningerne og -målene kræver, at programmet ændres. Bekæmpelse af klimaændringer og styrkelse af EU's
modstandsdygtighed over for risiciene i forbindelse hermed er nogle af EU's
største udfordringer, og der skal handles omgående, som det også fremgår af
Europa 2020-strategien. Kommissionen anerkender denne udfordring og
tilkendegiver i sin FFR-meddelelse, at den agter at øge andelen af EU-budgettet
til klimaforanstaltninger til mindst 20 % med bidrag fra forskellige
politikker. Det finansielle instrument for miljøet (Life) skal derfor bidrage
til dette mål.
2.           RESULTATERNE AF KONSEKVENSANALYSER OG
HØRINGER AF INTERESSEREDE PARTER
Denne forordning er baseret på en omfattende
analyse af de muligheder, der er omhandlet i konsekvensanalysen[6] og en bred høring af
interessenter. Der er navnlig gennemført følgende undersøgelser og høringer:
–                        
den efterfølgende evaluering af Life-programmet
(1996-2006)[7]
og midtvejsevalueringen af Life+-programmet (2007-2009)[8]
–                        
undersøgelser bestilt hos eksterne konsulenter:
"Combined impact assessment and ex-ante evaluation of the review of the
Life+ Regulation"[9] og "Climate Change in the future multiannual financial
framework"[10]
–                        
en åben onlinehøring under "Kom til orde i
Europa"[11]
–                        
en høring gennemført af Regionsudvalget[12]
–                        
en høring af Life+-udvalgets medlemmer og
medlemsstaternes miljøattachér samt et ad hoc-møde med interessenter.[13] 
I henhold til høringerne fungerer
Life-programmet generelt godt både med hensyn til miljøet og merværdi.
Interessenterne støtter fortsættelsen af Life og Kommissionens forskellige
foranstaltninger og forslag, herunder til en ny type projekter, integrerede
projekter. 
Interessenterne bifalder, at Life øger sit
fokus på gennemførelse og integration af miljø- og klimamålsætninger i andre
politikker, men de støtter ikke en begrænsning af de omfattede tematiske
områder. Ligeledes er interessenterne imod fastlæggelsen af årlige og udtømmende
prioriteter, selv om de generelt støtter overgangen fra en ren
bottom-up-tilgang til en tilgang, der er mere top-down. Det skyldes primært, at
de prioriterede områder skal være relativt stabile, for at potentielle ansøgere
kan planlægge, udarbejde og indgive forslag. 
Konsekvensanalyser har derfor fokus på
anbefalingerne fra evalueringerne og Revisionsretten[14] med henblik på at øge
effektiviteten og merværdien af Life og samtidig inddrage interessenternes
væsentligste bekymringer og forslag. 
De muligheder for at fastlægge prioriteter,
der er analyseret i konsekvensanalysen, forsøger at ramme en balance mellem de
potentielle ansøgeres behov for stabilitet og behovet for øget fokus på de
behov, der følger af EU's politikker. Tre scenarier blev analyseret. Det første
er status quo med en ren bottom-up-tilgang, der delvist korrigeres af
koncentrationen af øremærkede ressourcer til klimaindsatsen. Den anden er en
fleksibel top-down-tilgang til alle typer projekter, hvor Kommissionen udvikler
flerårige arbejdsprogrammer, som omfatter tematiske prioriteter, der tilknyttes
opnåelsen af specifikke mål, og opstiller krav om en indsats for de tematiske
prioriteter inden for de forskellige komponenter. Integrerede projekter
fokuserer i medfør af deres karakter kun på visse sektorer, indtil målene er
opfyldt. Det tredje scenario kombinerer top-down-tilgangen for integrerede
projekter og bottom-up-tilgangen for alle andre typer projekter. I forbindelse
med denne mulighed begrænser Kommissionen på forhånd det tematiske fokus for
integrerede projekter til fire sektorer i delprogrammet for miljø, indtil
målene er påfyldt, mens ansøgerne kan indgive forslag til andre typer projekter
inden for alle miljøsektorer. Den foretrukne mulighed er den fleksible
top-down-tilgang.
Konsekvensanalysen analyserede mulighederne
for områder, som integrerede projekter skulle fokusere på, og det blev
konkluderet, at Natura 2000, vand, affald og luft var de sektorer, der havde det
største potentiale for vellykket gennemførelse, og hvor flere miljømæssige
fordele kunne opnås. Interessenter, navnlig de regionale myndigheder, pegede
også på disse områder. Da delprogrammet for klimaindsatsen er nyetableret, kan
integrerede projekter, der medvirker til modvirkning af og tilpasning til
klimaændringer, indføres gradvist 2-3 år inde i programperioden.
Konsekvensanalysen analyserede også, om den traditionelle øremærkning af
50 % af projektressourcerne til natur og biodiversitet stadig var gyldig,
og konkluderede, at det var den. Alle interessenter udpegede faktisk
biodiversitet som den vigtigste prioritet for Life. Konsekvensanalysen
omfattede også en vurdering af mulighederne for geografisk fordeling af
projekter, herunder muligheden for nationale tildelinger (svarende til
Life+-forordningen). Tre muligheder blev undersøgt: et meritsystem alene, hvor
der ikke anvendes geografiske kriterier ved udvælgelsen, et system, hvor
Kommissionen sikrer en geografisk balance i overensstemmelse med principperne
om solidaritet og ansvarsdeling, og et system med nationale tildelinger til
integrerede projekter. Den foretrukne mulighed er systemet med geografisk
balance for integrerede projekter.
Endelig blev der lagt stor vægt på forenkling
med henblik på at bygge videre på de ændringer, der er gennemført via Life+,
som f.eks. brugen af elektroniske forslag. Det blev fastslået, at der kan
indføres yderligere forenkling gennem en totrinstilgang til udvælgelse af
integrerede projekter, udvidet brug af engangsbeløb og faste satser og
udpegelse af udgifter, der ikke er støtteberettigede. For at sikre, at
støttemodtagere ikke stilles i en ugunstigere situation efter denne forenkling,
blev muligheden for at øge medfinansieringssatserne undersøgt som et led i
konsekvensanalysen. Som en del af forenklingsforanstaltningerne blev
mulighederne for eksternalisering af de fleste forvaltningsopgaver til et
eksisterede forvaltningsorgan også analyseret, herunder fuld eksternalisering
og en hybrid løsning. 
3.           FORSLAGETS RETLIGE ASPEKTER
EU's miljømålsætninger er fastsat i afsnit XX
i traktaten om Den Europæiske Unions funktionsmåde (TEUF). Det fælles
retsgrundlag for miljø- og klimalovgivningen er artikel 192 i TEUF, som giver
Europa-Parlamentet og Rådet beføjelser til at afgøre, hvilke foranstaltninger
EU skal iværksætte for at opfylde de miljømålsætninger, der er fastsat i
artikel 191 i TEUF. Navnlig Lissabontraktaten styrker fokuseringen på
klimaindsatsen ved at gøre bekæmpelse af klimaændringer til en udtrykkelig del
af miljømålsætningerne.
I artikel 11 i TEUF fastsættes det, at
miljøbeskyttelseskrav skal integreres i udformningen og gennemførelsen af EU's
politikker og aktioner, især med henblik på at fremme en bæredygtig udvikling.
I habitatdirektivets artikel 8 kædes
leveringen af bevarelsesforanstaltninger endvidere udtrykkeligt sammen med
ydelse af EU-medfinansiering. Dette forslag til en ny Life-forordning er
udformet som et Life-program med to delprogrammer: et for miljø og et
for klimaindsats. Oprettelsen af et delprogram for klimaindsatsen opgraderer
det tidligere tematiske delområde for klimaændringer under Life+-miljøpolitik
og -governance.
Der er et stort potentiale for synergivirkning
mellem miljø- og klimamålsætninger, eftersom projekter kan gavne flere formål.
Projekter vedrørende f.eks. skovbeskyttelse kan sikre sidegevinster for
biodiversitet og klimatilpasning gennem øget genbeplantning af skove, som også
forbedrer CO2-absorptionskapaciteten. Projekter vedrørende
genskabelse af oversvømmelsesområder kan gøre tilpasningen til klimaændringer
og overgangen til et mere klimaresistent samfund lettere. 
Målsætningen for
Life-programmet er, at det skal være en katalysator, der kan fremme
gennemførelsen og integrationen af miljø- og klimamål i andre politikker og i medlemsstaternes
praksis. Der skal lægges særlig vægt på bedre forvaltning, da det er uløseligt
forbundet med forbedring af gennemførelsen. 
En vigtig ændring for at forbedre
effektiviteten af Life-programmet og skabe tættere forbindelser med EU's
politiske prioriteter er skiftet fra en ren bottom-up-tilgang til en
fleksibel top-down-tilgang. Arbejdsprogrammer, der er gyldige i mindst to
år, skal udformes af Kommissionen i samråd med medlemsstaterne. De omfatter
f.eks. prioriteter, fordeling af ressourcer mellem forskellige former for
støtte og mål for perioden. De prioriteter, der indgår heri, er ikke
udtømmende, og det betyder, at ansøgerne kan indgive forslag på andre områder
eller medtage nye idéer og reagere på nye udfordringer. Kommissionen bistås af
udvalget for Life-programmet for miljø- og klimaindsatsen, der vil få en
dobbelt karakter med navnlig forskellige formænd og forskellige sammensætninger
afhængigt af, om de aktuelle emner vedrører delprogrammet for miljø eller
delprogrammet for klimaindsatsen. Andre særlige aspekter af Life-programmet,
som f.eks. yderligere angivelse af kriterier for støtteberettigelse ved
udvælgelse af projekter, kriterier for anvendelsen af geografisk balance i
forhold til integrerede projekter og resultatindikatorer, der gælder for
specifikke tematiske prioriteter, vedtages af Kommissionen gennem delegerede
retsakter.
En anden vigtig ændring er oprettelsen af
en ny type projekter: "integrerede projekter". De har til formål
at forbedre gennemførelsen af miljø- og klimapolitikkerne og deres integration
i andre politikker, navnlig ved at sikre en koordineret mobilisering af andre
EU-midler samt nationale og private midler i indsatsen for at opfylde miljø- og
klimamålene. 
Integrerede projekter gennemføres over et stort
geografisk område (navnlig regionalt, multiregionalt eller nationalt og på
tværs af sektorer) og skal være rettet mod gennemførelsen af miljø- og
klimahandlingsplaner eller -strategier, der kræves i henhold til EU's eller
medlemsstaternes miljø- eller klimalovgivning. Integrerede projekter under
delprogrammet for miljø fokuseres primært på gennemførelsen af planer og
programmer vedrørende fugledirektivet[15]
samt habitatdirektivet, vandrammedirektivet[16] og affalds- og
luftkvalitetslovgivningen. Disse integrerede projekter gør det også muligt at
opnå resultater inden for andre politikområder, herunder navnlig
havstrategirammedirektivet.[17]
For delprogrammet for klimaindsatsen kan integrerede projekter fokuseres på
strategier og handlingsplaner vedrørende modvirkning af og tilpasning til
klimaændringer. Integrerede projekter vil også, når det er muligt, søge at
mobilisere andre EU-finansieringskilder ved at udnytte synergivirkninger og
sikre overensstemmelse mellem forskellige EU-støtteprogrammer. De vil vise de ansvarlige
myndigheder, hvordan de forskellige finansieringsinstrumenter kan kombineres
for at forbedre gennemførelsen af EU's miljø- og klimalovgivning. På EU-plan
kan denne koordinering mellem Life-programmet og andre EU-støtteprogrammer
fastlægges inden for den fælles strategiske ramme. 
Denne forordning giver også en klarere definition
af de aktiviteter, der støttes inden for hvert prioriteret område.
Delprogrammet for miljø består af tre prioriterede områder, hvis fokus flyttes
hen imod gennemførelse og integration. Det prioriterede område
"Biodiversitet" yder støtte til udvikling af bedste praksis for
bredere biodiversitetsudfordringer, samtidig med at dets fokus på Natura 2000
bevares. Det prioriterede område "Miljø og ressourceeffektivitet"
flytter sit fokus hen imod gennemførelse af EU's miljøpolitik og ‑lovgivning
og udelukker innovation med fokus på markedsintroduktion, da det bedre
omhandles i Horisont 2020.[18]
Som en del af det øgede fokus på fremme af bedre forvaltning erstatter det
prioriterede område "Forvaltning og information" den tidligere
Life+-komponent vedrørende information og kommunikation og fremmer mere aktivt
formidlingen af viden til beslutningstagere og udvikling af bedste praksis med
henblik på at sikre bedre og mere effektiv overensstemmelse, i tillæg til
oplysningskampagner. 
I køreplanen for 2050[19] anerkendes det, at det er
nødvendigt at afprøve nye tilgange til modvirkning af klimaændringer for at
omstille økonomien til lav CO2-intensitet. Tilpasning til
klimaændringer som en del af en tværgående prioritet for EU skal også sikres. Fremme
af forvaltning og bevidstgørelse er endvidere afgørende for at skabe
konstruktive resultater og sikre interessenternes engagement. Delprogrammet for
klimaindsatsen skal derfor støtte foranstaltninger, der bidrager til de tre
specifikke prioriterede områder: modvirkning af klimaændringer, tilpasning
til klimaændringer og forvaltning og information vedrørende klima. 
Et vigtigt mål for Life-programmet er at være
katalysator for ændringer i udviklingen og gennemførelsen af politikker ved at
tilvejebringe og udbrede løsninger og bedste praksis med det formål at opfylde
miljø- og klimamål. Det tilbyder derfor muligheder for medfinansiering af
projekter med klare miljø- eller klimamæssige fordele og udnytter det
eksisterende videngrundlag. Kommissionen vil sikre synergivirkning mellem
Life-programmet og andre EU-instrumenter. Den kan f.eks. udnytte forsknings- og
innovationsresultater, der er frembragt under Horisont 2020 og tidligere
rammeprogrammer på området for forskning og innovation. 
Life-programmet skal omfatte alle former
for støtte, som er nødvendige for at løse dets målsætninger og prioriteter.
Tilskud til finansiering af projekter repræsenterer den vigtigste finansielle
foranstaltning. Driftstilskud til ngo'er og andre enheder af EU-interesse, som
primært er aktive på miljø- eller klimaområdet, er også en mulighed.
Life-programmet tillader brug af finansielle instrumenter.[20] Kommissionen skal også
stimulere brugen af grønne offentlige indkøb ved gennemførelse af støtte. 
Det territoriale omfang for Life-programmet udvides med en mere fleksibel tilgang til
finansiering af miljø- og klimaforanstaltninger uden for EU: for det første ved
formelt at tillade aktiviteter uden for EU i særlige tilfælde og under særlige
omstændigheder, herunder i lande uden for EU, som deltager i programmet, og for
det andet ved at tilvejebringe et retsgrundlag for samarbejde med
internationale organisationer, der er relevante for miljø- og klimapolitik, som
ikke nødvendigvis falder inden for rammerne af EU's indsats udadtil (f.eks.
internationale undersøgelser).
Som en del af forenklingsprocessen
lempes procedurerne i forbindelse med Life-programmet. Det er vigtigt, at
medlemsstaterne inddrages i fastsættelsen af prioriteter for Life-programmet
netop for at sikre, at disse prioriteter i tilstrækkelig grad afspejler
forskellene mellem medlemsstaterne og effektivt bidrager til at forbedre og
sætte skub i gennemførelsen af miljø- og klimapolitik. 
Life-programmet vil endvidere fortsat forbedre
it-systemer med henblik på at hurtiggøre og lette den elektroniske indgivelse
af ansøgninger. For yderligere at lette deltagelsen for små interessenter,
f.eks. små og mellemstore virksomheder og ngo'er, vil der blive lagt vægt på
klare, letlæselige og samlede ansøgningsformularer, tidsfrister, der giver
tilstrækkelig tid til indsendelse af ansøgninger, hjælp til udformningen af
ansøgninger og offentligt tilgængelige frister for afvisning eller tildeling af
projektforslag ledsaget af klare begrundelser for afvisning. De socioøkonomiske
indvirkninger af et projekt analyseres i forbindelse med vurderingen af
ansøgningen. 
Det vil også øge anvendelsen af faste satser
og engangsbeløb for at lette ansøgnings- og rapporteringsprocesserne og vil
lempe rapporteringskravene i forbindelse med integrerede projekter. Der kan
f.eks. indføres en totrinstilgang til udvælgelse af integrerede projekter.
Rapportering og omprogrammering kan baseres på en toårig cyklus, og
betalingsplanen kan tilpasses for at sikre en mere gradvis pengestrøm til
projektet. 
Visse omkostninger, der har vist sig
besværlige med hensyn til overvågning og rapportering, betragtes ligeledes ikke
længere som støtteberettigede (f.eks. moms), og støtteberettigelsen for andre
omkostninger, som f.eks. personaleomkostninger vedrørende fast personale, som
ikke er rekrutteret specifikt til projektet, kan begrænses eller udelukkes,
mens der indføres en ordning, som gør det muligt for dem fortsat at bidrage til
projektaktiviteten. For at sikre, at støttemodtagere ikke stilles ugunstigt, og
for at opretholde samme støtteniveauer til projekter, der finansieres ved hjælp
af tilskud, som f.eks. under Life+-forordningen, bør medfinansieringssatserne
øges fra de nuværende 50 % til 70 % og i særlige tilfælde 80 %,
idet der dog sikres samme løftestangseffekt som i dag. Den højeste sats på
80 % skal gælde for integrerede projekter for at kompensere for, at disse
projekter ville kræve betydelige bidrag fra fast personale, men at udgifter til
fast personale ikke betragtes som støtteberettiget. Den skal også gælde for
specifikke projekter, der støtter særlige behov i forbindelse med udviklingen
og gennemførelsen af EU-politik eller -lovgivning, som følge af den strategiske
værdi af disse projekter og for at sikre en attraktiv grad af medfinansiering.
Endelig skal Life-programmet fortsat forvaltes
centralt for at maksimere de politiske forbindelser, kvaliteten af
foranstaltninger, sund økonomisk forvaltning og stabile ressourcer og for at
sikre, at resultaterne af Life-projekter anvendes i udformningen af EU's
politikker. Dette er et vigtigt aktiv i henhold til Europa-Parlamentet,
medlemsstaterne og interessenterne. Den nuværende forvaltning kan dog forbedres
ved at delegere mange af opgaverne til et eksisterende forvaltningsorgan. I
betragtning af Life-programmets karakteristika og for at øge synergien med
andre EU-tilskudsprogrammer vil Kommissionen undersøge muligheden for i vid
udstrækning at delegere udvælgelses- og overvågningsopgaverne til
Forvaltningsorganet for Konkurrenceevne og Innovation (EACI), mens
forvaltningen af Life-programmet fortsat skal varetages af Kommissionen.
Målsætningerne for de foreslåede
foranstaltninger som fastsat i artikel 3 kan på grund af deres karakter ikke i
tilstrækkelig grad opfyldes af medlemsstaterne og kan derfor på grund af deres
omfang og virkninger bedre opfyldes på EU-plan. EU kan derfor træffe
foranstaltninger i overensstemmelse med subsidiaritetsprincippet, jf. artikel 5
i traktaten om Den Europæiske Union. I overensstemmelse med
proportionalitetsprincippet, jf. nævnte artikel, går denne forordning ikke ud
over, hvad der er nødvendigt for at nå disse mål.
4.           BUDGETMÆSSIGE KONSEKVENSER 
Den samlede finansielle ramme for
Life-programmet i FFR-meddelelsen for perioden 2014-2020 udtrykt i løbende
priser er på 3 618 mio. EUR.[21]
Af dette beløb er 2 713,5 mio. EUR tildelt delprogrammet for
miljø, og mindst halvdelen af de ressourcer, der er afsat til tilskud til
projektaktiviteter, tildeles foranstaltninger til støtte for bevaring af natur
og biodiversitet. 904,5 mio. EUR tildeles delprogrammet for
klimaindsatsen. 
2011/0428 (COD)
Forslag til
EUROPA-PARLAMENTETS OG RÅDETS FORORDNING
om oprettelse af et program for miljø- og
klimaindsatsen (Life)
(EØS-relevant tekst)
EUROPA-PARLAMENTET OG RÅDET FOR
DEN EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 192,
under henvisning til forslag fra
Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[22],

under henvisning til udtalelse fra
Regionsudvalget[23],

efter den almindelige lovgivningsprocedure og
ud fra følgende betragtninger:
(1)              
EU's politikker og lovgivning på miljø- og
klimaområdet har sikret betydelige miljøforbedringer. Der er dog stadig store
miljø- og klimaudfordringer, som vil have alvorlige konsekvenser for Europa,
hvis de ikke løses. 
(2)              
Disse miljø- og klimaudfordringer bør på grund af
deres omfang og kompleksitet primært finansieres gennem EU's vigtigste
støtteprogrammer. I sin meddelelse til Europa-Parlamentet, Rådet, Det
Europæiske Økonomiske og Sociale Udvalg og Regionsudvalget "Et budget for
Europa 2020"[24]
("FFR-meddelelsen") tilkendegiver
Kommissionen i erkendelse af klimaændringsproblemerne, at den agter at øge
andelen af EU-budgettet til klimaindsatsen til mindst 20 % med bidrag fra
forskellige politikker. Denne forordning bør bidrage til dette mål. 
(3)              
Disse EU-støtteprogrammer kan dog ikke opfylde alle
de specifikke behov på miljø- og klimaområdet. For miljø- og
klimaforanstaltninger kræves der specifikke tilgange, som kan imødegå den
ujævne integration af deres mål i medlemsstaternes praksis, den ujævne og
utilstrækkelige gennemførelse af lovgivningen i medlemsstaterne og den
utilstrækkelige formidling og fremme af politiske mål. Det Life-program, der er
fastsat ved Europa-Parlamentets og Rådets forordning (EF) nr. 614/2007, af 23.
maj 2007 om det finansielle instrument for miljøet (Life+)[25], bør videreføres ved
vedtagelse af en ny forordning. Derfør bør der ved denne forordning fastsættes
et specifikt støtteprogram for miljø- og klimaindsatsen
("Life-programmet").
(4)              
Miljøaktiver er ujævnt fordelt mellem
medlemsstaterne, men deres fordele vedrører og berører EU som helhed. EU's
forpligtelse til at bevare og forbedre disse aktiver kræver konsekvent
anvendelse af princippet om ansvarsdeling og solidaritet, og det betyder, at
visse europæiske miljø- og klimaproblemer bedst kan håndteres på regionalt eller
lokalt plan. Life-programmet spiller en afgørende rolle for en bedre fordeling
af solidaritet og ansvarsdeling, som kan bidrage til at bevare EU's fælles
miljø og klima. 
(5)              
Som følge af dets karakter og størrelse kan
Life-programmet ikke løse alle miljø- og klimaproblemer. Det bør i stedet
spille rollen som katalysator for ændringer i udviklingen og gennemførelsen af
politikker ved at tilvejebringe og udbrede løsninger og bedste praksis med det
formål at opfylde miljø- og klimamål.
(6)              
I denne forordning fastlægges der for hele
Life-programmets varighed en finansieringsramme på
3 618 mio. EUR[26],
der som omhandlet i punkt 17 i Kommissionens forslag til en interinstitutionel
aftale af 29. juni 2011 mellem Europa-Parlamentet, Rådet og Kommissionen om
budgetdisciplin og forsvarlig økonomisk forvaltning[27] udgør det primære
referencegrundlag for budgetmyndigheden under den årlige budgetprocedure. 
(7)              
På linje med konklusionerne fra Det Europæiske Råds
møder i Luxembourg (december 1997) og i Thessaloniki (juni 2003) bør
kandidatlandene og de lande i det vestlige Balkan, der deltager i
stabiliserings- og associeringsprocessen, samt lande, der er omfattet af den
europæiske naboskabspolitik, kunne deltage i EU-programmer i overensstemmelse
med vilkårene i de bilaterale aftaler, som er indgået med disse lande.
(8)              
Hvis investeringer i forbindelse med miljø- og
klimaindsatsen i EU skal være effektive, må nogle aktiviteter gennemføres uden
for EU's grænser. Disse investeringer kan ikke altid finansieres under EU's
udenrigspolitiske instrumenter. Foranstaltninger i lande, der ikke deltager
direkte i Life-prorammet, og deltagelse af juridiske personer, der er
hjemmehørende i sådanne lande, i aktiviteter, der finansieres under
Life-programmet, bør tillades i særlige tilfælde, hvis specifikke betingelser
opfyldes. 
(9)              
Ved denne forordning bør der også fastsættes en
ramme for samarbejde med og støtte til internationale organisationer med
henblik på at opfylde miljø- og klimapolitiske behov, som ikke falder inden for
rammerne af EU's indsats udadtil, som f.eks. visse undersøgelser. 
(10)          
Miljø- og klimakrav bør integreres i EU's
politikker og aktiviteter. Life-programmet bør derfor supplere andre
EU-støtteprogrammer, herunder Den Europæiske Fond for Regionaludvikling,[28] Den Europæiske Socialfond,[29] Samhørighedsfonden,[30] Den Europæiske Garantifond for
Landbruget,[31]
Den Europæiske Landbrugsfond for Udvikling af Landdistrikterne,[32] Den Europæiske Hav- og
Fiskerifond[33]
og Horisont 2020.[34]
Kommissionen og medlemsstaterne bør sikre komplementaritet på alle niveauer. På
EU-plan bør komplementaritet sikres ved at udvikle et struktureret samarbejde
mellem Life-programmet og EU's støtteprogrammer med delt forvaltning under den
fælles strategiske ramme,[35]
som navnlig har til formål at fremme finansiering af aktiviteter, der supplerer
integrerede projekter eller støtter brugen af løsninger, metoder og tilgange,
der er udviklet under Life-programmet. Life-programmet bør også stimulere udnyttelsen
af resultaterne af miljø- og klimaforskning og innovationsresultater, der opnås
under Horisont 2020. Inden for denne ramme bør programmet tilbyde mulighed for
medfinansiering i forbindelse med projekter med klare miljø- og klimafordele
med henblik på at sikre synergivirkninger. Der kræves koordinering for at
forhindre dobbelt finansiering. 
(11)          
At standse og vende tabet af biodiversitet og
forbedre ressourceeffektiviteten og at tage miljø- og klimarelaterede
anliggender op er centrale udfordringer for EU. Disse udfordringer kræver en
øget indsats på EU-plan med henblik på at udvikle løsninger og bedste praksis,
der kan hjælpe med at opfylde målene i Kommissionens meddelelse "Europa
2020: En strategi for intelligent, bæredygtig og inklusiv vækst" (i det
følgende benævnt "Europa 2020-strategien")[36]. Endvidere er forbedret
forvaltning, navnlig gennem øget bevidstgørelse og inddragelse af
interessenter, afgørende for at opfylde miljømålsætningerne. Delprogrammet for
miljø bør derfor omfatte tre prioriterede indsatsområder: miljø og
ressourceeffektivitet, biodiversitet samt miljøforvaltning og -information. Det
bør være muligt for projekter, der finansieres gennem Life-programmet, at
bidrage til opfyldelsen af specifikke mål under mere end ét af disse
prioriterede områder og at omfatte deltagelse af mere end én medlemsstat. 
(12)          
I sin meddelelse til Europa-Parlamentet, Rådet, Det
Europæiske Økonomiske og Sociale Udvalg og Regionsudvalget "Køreplan til
et ressourceeffektivt Europa"[37]
(i det følgende benævnt "køreplanen til et ressourceeffektivt
Europa") fastsætter Kommissionen de milepæle og foranstaltninger, der er
nødvendige for at få EU ind på en vej, der fører til ressourceeffektiv og
bæredygtig vækst. Det prioriterede område for miljø og ressourceeffektivitet bør
derfor støtte effektiv gennemførelse af EU's miljøpolitik i den offentlige og den
private sektor, herunder især de miljøsektorer, der er omfattet af køreplanen
til et ressourceeffektivt Europa, ved at fremme udviklingen og delingen af nye
løsninger og bedste praksis. Det bør dog udelukke økoinnovationsaktiviteter,
der overlapper med Horisont 2020. 
(13)          
I sin meddelelse til Europa-Parlamentet, Rådet, Det
Europæiske Økonomiske og Sociale Udvalg og Regionsudvalget "Vores
livsgaranti, vores naturkapital: EU's biodiversitetsstrategi frem til
2020"[38]
(i det følgende benævnt "EU's biodiversitetsstrategi frem til 2020")
fastsætter Kommissionen mål med henblik på at standse og vende
biodiversitetstabet. Målene omfatter bl.a. fuld gennemførelse af Rådets
direktiv 92/43/EØF af 21. maj 1992 om bevaring af naturtyper samt vilde dyr og
planter[39]
og Europa-Parlamentets og Rådets direktiv 2009/147/EF af 30. november 2009 om
beskyttelse af vilde fugle[40]
samt bibeholdelse og retablering af økosystemer og økosystemtjenester.
Life-programmet bør bidrage til opfyldelsen af disse mål. Det prioriterede
område for biodiversitet bør fokusere på gennemførelsen og forvaltningen af
Natura 2000-nettet, som blev oprettet ved direktiv 92/43/EØF, navnlig med
hensyn til den prioriterede aktionsplan for foranstaltninger, der er fastsat i
direktivets artikel 8, og på udviklingen og udbredelsen af bedste praksis i
forbindelse med biodiversitet, direktiv 2009/147/EF og direktiv 92/43/EØF samt
de bredere biodiversitetsudfordringer, som er omhandlet i EU's
biodiversitetsstrategi frem til 2020. 
(14)          
Skove spiller en vigtig rolle for miljøet og klimaet,
hvad angår f.eks. biodiversitet, vand, jordbund samt modvirkning af og
tilpasning til klimaændringer. Skovene og jordbunden hjælper med at regulere
klimaet ved at optage kuldioxid (CO2) fra atmosfæren og lagre enorme
mængder af kulstof. For at optimere denne rolle bør der tilvejebringes
relevante og kompatible data og information. Denne forordning bør derfor også
udgøre en ramme for støtte til miljø- og klimaforanstaltninger, der kan sikre
synergivirkninger i forbindelse med skove og jordbund. Andre områder, hvor
synergivirkninger kan opnås, omfatter vandknaphed og tørke samt forvaltning af
oversvømmelsesrisici.
(15)          
I sin meddelelse til Europa-Parlamentet, Rådet, Det
Europæiske Økonomiske og Sociale Udvalg og Regionsudvalget "Køreplan for
omstilling til en konkurrencedygtig lavemissionsøkonomi i 2050"[41] (i det følgende benævnt
"Køreplan 2050") anerkender Kommissionen, at det er nødvendigt at
afprøve nye tilgange til modvirkning af klimaændringer for at omstille
økonomien til lav CO2-intensitet. Tilpasning til klimaændringer som
en del af en tværgående prioritet for EU bør også sikres. Fremme af forvaltning
og bevidstgørelse er endvidere afgørende for at skabe konstruktive resultater
og sikre interessenternes engagement. Delprogrammet for klimaindsatsen bør derfor
støtte foranstaltninger, der bidrager til de tre specifikke prioriterede
områder: modvirkning af klimaændringer, tilpasning til klimaændringer og
forvaltning og information vedrørende klima. Det bør være muligt for projekter,
der finansieres gennem Life-programmet, at bidrage til opfyldelsen af
specifikke mål under mere end ét af disse prioriterede områder og at omfatte
deltagelse af mere end én medlemsstat.
(16)          
Det prioriterede område for modvirkning af
klimaændringer bør bidrage til udviklingen og gennemførelsen af EU's
klimarelaterede politikker og lovgivning, navnlig med hensyn til overvågning og
rapportering af drivhusgasser, politikker vedrørende arealanvendelse, ændringer
i arealudnyttelse og skovbrug, emissionshandelssystemet, medlemsstaternes indsats
for at reducere drivhusgasemissionerne, opsamling og oplagring af CO2,
vedvarende energi, energieffektivitet, transport og brændstof, beskyttelse af
ozonlaget og fluorholdige drivhusgasser. 
(17)          
De første konsekvenser af klimaændringerne opleves
allerede i Europa og resten af verden, f.eks. ekstreme vejrforhold, der fører
til oversvømmelse og tørke, og stigende temperaturer og havniveauer. Det
prioriterede område for tilpasning til klimaændringer bør derfor bidrage til at
tilpasse til sådanne indvirkninger på tværs af befolkninger, økonomiske
sektorer og regioner med henblik på at sikre et mere modstandsdygtigt EU gennem
specifikke tilpasningsforanstaltninger og -strategier. Foranstaltninger på
dette område bør supplere foranstaltninger, der er berettiget til støtte under
det finansielle civilbeskyttelsesinstrument.
(18)          
Fuld gennemførelse af miljø- og klimalovgivning og
-politik hænger uløseligt sammen med opnåelse af bedre forvaltning, øget
inddragelse af interessenter og informationsformidling. De prioriterede områder
for forvaltning og information bør derfor i begge delprogrammer støtte
udviklingen af platforme og deling af bedste praksis, som kan sikre bedre overholdelse
og håndhævelse, og som kan skabe støtte fra offentligheden og interessenter til
EU's indsats for at udforme politikker på miljø- og klimaområdet. De bør
navnlig støtte forbedringer med hensyn til udbredelse af videngrundlag, øget
bevidstgørelse, offentlig deltagelse, adgang til information samt adgang til
klage og domstolsprøvelse på miljøområdet. 
(19)          
Inden for rammerne af denne forordning bør der ydes
støtte i overensstemmelse med Rådets forordning (EF, Euratom) nr. 1605/2002 af
25. juni 2002 om finansforordningen vedrørende De Europæiske Fællesskabers
almindelige budget.[42]
Projekter, der finansieres under Life-programmet, bør opfylde kriterierne for
støtteberettigelse for at sikre den bedst mulige anvendelse af EU's midler og
for at sikre europæisk merværdi. Der bør tilskyndes til projekter med
virkninger på tværs af sektorer. Kommissionen bør også fremme og tilskynde til
brugen af grønne offentlige indkøb, navnlig ved gennemførelse af projekter. 
(20)          
For at opretholde lige vilkår
for alle virksomheder, der er aktive på det indre marked, og undgå
uforholdsmæssige konkurrencefordrejning, bør støtte, der ydes under
Life-programmet, rette op på markedssvigt, når det er hensigtsmæssigt. Hvis
støtten udgør statsstøtte som defineret i artikel 107,
stk. 1, i traktaten om Den Europæiske Unions funktionsmåde, bør den udformes i
overensstemmelse med statsstøttereglerne med henblik på at forhindre fordrejning af markedet,
som f.eks. fortrængning af privat finansiering, etablering af
ineffektive markedsstrukturer eller bevarelse af ineffektive virksomheder, og den
må først træde i kraft, når Kommissionen har godkendt den i henhold til traktatens artikel 108, stk. 3, medmindre den er i
overensstemmelse med en forordning, der er vedtaget i henhold til Rådets
forordning (EF) nr. 994/98 af 7. maj 1998 om anvendelse af artikel 92 og 93 i
traktaten om oprettelse af Det Europæiske Fællesskab på visse former for
horisontal statsstøtte[43].
(21)          
For at forbedre gennemførelsen af miljø- og
klimapolitikken og forbedre integrationen af miljø- og klimamålsætninger i
andre politikker bør Life-programmet fremme projekter, der støtter integrerede
tilgange til gennemførelsen af miljø- og klimalovgivning og -politik. Hvad
angår delprogrammet for miljø, bør disse projekter primært fokusere på
gennemførelsen af EU's biodiversitetsstrategi frem til 2020, navnlig med hensyn
til den effektive forvaltning og konsolidering af Natura 2000-nettet, som er
oprettet ved Rådets direktiv 92/43/EØF, via gennemførelsen af den prioriterede
aktionsplan for foranstaltninger, der er fastsat i direktivets artikel 8, af
Europa-Parlamentets og Rådets direktiv 2000/60/EF af 23. oktober 2000 om
fastlæggelse af en ramme for Fællesskabets vandpolitiske foranstaltninger[44] og af affalds- og
luftkvalitetslovgivningen. Disse projekter fokuserer på de udpegede temaer, men
udgør et fleksibelt gennemførelsessystem (med f.eks. miljømæssige fordele og
kapacitetsopbygning), som gør det muligt at skabe resultater inden for andre
politikområder, navnlig Europa-Parlamentets og Rådets direktiv 2008/56/EF af
17. juni 2008 om fastlæggelse af en ramme for Fællesskabets havmiljøpolitiske
foranstaltninger (havstrategirammedirektivet).[45]
Projekter af denne type kan gennemføres inden for andre miljøområder. Hvad
angår delprogrammet for klimaindsatsen, bør sådanne projekter navnlig fokuseres
på strategier og handlingsplaner vedrørende modvirkning af og tilpasning til
klimaændringer. Projekter af denne type bør kun støtte forskellige specifikke
aktiviteter og foranstaltninger, mens andre aktiviteter, som supplerer
projektaktiviteterne, bør støttes under andre EU-støtteprogrammer samt med
nationale, regionale og private midler. Finansiering gennem Life-programmet bør
udnytte synergivirkninger og sikre overensstemmelse mellem EU's forskellige
finansieringskilder ved at skabe et strategisk fokus på miljø og klima. 
(22)          
EU har tiltrådt FN/ECE-konventionen om adgang til
oplysninger, offentlig deltagelse i beslutningsprocesser samt adgang til klage
og domstolsprøvelse på miljøområdet (i det følgende benævnt
"Aarhuskonventionen"). Ngo'ers arbejde bør derfor støttes, da de
effektivt kan støtte Aarhuskonventionens mål ved at fremsætte EU-borgernes
bekymringer og synspunkter i løbet af politikudviklingsprocessen, og da de kan
støtte dens gennemførelse og øge bevidstheden om miljø- og klimarelaterede
problemer og politiske løsninger. Life-programmet bør støtte et bredt udvalg af
ngo'er af EU-interesse, som primært er aktive på miljø- og/eller klimaområdet,
gennem konkurrencebaseret og gennemsigtig ydelse af driftstilskud, som kan
hjælpe dem med at yde effektive bidrag til EU's politik, samt gennem opbygning
og styrkelse af deres kapacitet til at blive mere effektive partnere. 
(23)          
For at varetage sin rolle i forbindelse med
igangsættelsen af miljø- og klimapolitikudformning og -gennemførelse bør
Kommissionen bruge midler fra Life-programmet til at støtte igangsættelsen,
gennemførelsen og mainstreamingen af EU's miljø- og klimapolitik og
-lovgivning, herunder erhvervelse af varer og tjenester. Finansielle
ressourcer, der er afsat til kommunikationsaktiviteter i henhold til denne
forordning, bør også omfatte kommunikation om EU's politiske prioriteter.[46] 
(24)          
Den nuværende kløft på markedet
mellem efterspørgslen efter og udbuddet af lån, egenkapital og risikovillig kapital vil sandsynligvis fortsat bestå under en
finanskrise, og anvendelse af finansielle instrumenter bør derfor tillades i
forbindelse med støtte til projekter på miljø- og klimaområdet, som kan skabe
indtægter. Finansielle instrumenter, der støttes af
Life-programmet, bør anvendes til at imødekomme specifikke markedsbehov på en
omkostningseffektiv måde i overensstemmelse med programmets målsætninger, og de
bør ikke fortrænge privat finansiering. Finansielle instrumenter kan kombineres
med tilskud, der finansieres over EU's budget, herunder denne forordning. 
(25)          
Erfaringen med de tidligere instrumenter har vist,
at der er behov for at programmere på et flerårigt grundlag og for at
koncentrere indsatsen om konkrete miljø- og klimapolitiske prioriteter og
indsatsområder. Sådanne flerårige arbejdsprogrammer bør være fleksible for at
opfylde målene og målsætningerne for Life-programmet, samtidig med at der
sikres den nødvendige stabilitet med hensyn til de prioriterede områder, for at
potentielle ansøgere kan planlægge, udarbejde og indgive forslag. Disse
flerårige arbejdsprogrammer bør derfor være gyldige i mindst to år med ikke-udtømmende
prioriteter. 
(26)          
Med henblik på at forenkle
Life-programmet og mindske den administrative byrde for ansøgere og
støttemodtagere bør der i højere grad anvendes faste satser og faste beløb, og
støtte bør i højere grad fokuseres på specifikke omkostningskategorier. Ved at kompensere for omkostninger, der ikke er støtteberettigede, og
for at opretholde det effektive støtteniveau, som Life-programmet tilbyder, bør
medfinansieringsstasen generelt være 70 %, i særlige tilfælde dog
80 %.
(27)          
Life-programmet og delprogrammerne bør overvåges og
evalueres regelmæssigt ud fra tilsvarende indikatorer for at give mulighed for
tilpasninger. For at dokumentere sidegevinsterne ved begge delprogrammer for
klimaindsatsen og biodiversiteten og for at fremlægge oplysninger om
udgiftsniveauet bør klimarelaterede og biodiversitetsrelaterede udgifter som
defineret i FFR-meddelelsen spores i forbindelse med overvågningen af
Life-programmet. En sådan sporing bør udføres på grundlag af en simpel metode,
hvor udgifterne inddeles i en af tre kategorier: kun relateret til
klima/biodiversitet (regnes som 100 %), væsentligt relateret til
klima/biodiversitet (regnes som 40 %) og ikke relateret til
klima/biodiversitet (regnes som 0 %). Denne metode bør ikke udelukke
anvendelse af mere præcise metoder, hvis det er relevant.
(28)          
EU's finansielle interesser bør beskyttes ved hjælp
af forholdsmæssigt afpassede foranstaltninger i hele udgiftscyklussen og
herunder forebyggelse, afsløring og efterforskning af uregelmæssigheder,
inddrivelse af tabte, uberettiget udbetalte eller ukorrekt anvendte midler og i
givet fald sanktioner.
(29)          
For at sikre ensartede betingelser for
gennemførelsen af denne forordning vedrørende vedtagelsen af flerårige
arbejdsprogrammer tillægges Kommissionen gennemførelsesbeføjelser. Disse
beføjelser bør udøves i overensstemmelse med Europa-Parlamentets og Rådets
forordning (EU) nr. 182/2011 af 16. februar 2011 om de generelle regler og
principper for, hvordan medlemsstaterne skal kontrollere Kommissionens udøvelse
af gennemførelsesbeføjelser[47].
(30)          
For at sikre den bedst mulige anvendelse af EU's
midler og for at sikre europæisk merværdi bør beføjelsen til at vedtage
retsakter i overensstemmelse med artikel 290 i traktaten om Den Europæiske
Unions funktionsmåde delegeres til Kommissionen, for så vidt angår angivelse af
kriterierne for støtteberettigelse ved projektudvælgelse, kriterierne for
anvendelse af geografisk balance i forbindelse med integrerede projekter og de
resultatindikatorer, der er specifikke for tematiske prioriteter. Det er navnlig
vigtigt, at Kommissionen gennemfører relevante høringer under sit forberedende
arbejde, herunder på ekspertniveau. Kommissionen bør i forbindelse med
forberedelsen og udarbejdelsen af delegerede retsakter sørge for samtidig,
rettidig og hensigtsmæssig fremsendelse af relevante dokumenter til
Europa-Parlamentet og Rådet.
(31)          
Forordning (EF) nr. 614/2007 bør derfor ophæves.
(32)          
For at sikre en effektiv overgang mellem
Life-programmet og de foranstaltninger, der er vedtaget under
Europa-Parlamentets og Rådets forordning (EF) nr. 614/2007, er det fortsat
nødvendigt at overvåge, revidere og kvalitetsvurdere de aktiviteter, der
finansieres under den pågældende forordning, efter dens udløb.
(33)          
Life-programmets merværdi opstår gennem dets
konkrete tilgang og fokus, som bevirker, at dets foranstaltninger er særligt
tilpassede til miljø- og klimabehov. Life-programmet kan bidrage til en mere
effektiv gennemførelse af miljøpolitikker end medlemsstaternes individuelle
foranstaltninger gennem en øget samling af ressourcer og ekspertise. Det giver
en platform for udvikling og udveksling af bedste praksis og videndeling, som
forbedrer, katalyserer og sætter skub i ændringer i gennemførelsen af miljø- og
klimaregelværket, og for kapacitetsopbygning, som støtter private aktører, der
i mindre sammenhænge tester teknologier og løsninger, navnlig små og
mellemstore virksomheder, og gør det muligt for medlemsstater og interessenter
at lære af hinanden. Life-programmet skaber endvidere synergivirkninger på
tværs af EU-fonde og nationale fonde og bruges samtidig som løftestang for
tilvejebringelse af yderligere midler fra den private sektor, hvilket øger
EU-foranstaltningernes sammenhæng og fremmer en mere homogen gennemførelse af
EU's regelværk.
(34)          
Målsætningerne for de foreslåede foranstaltninger,
nemlig at bidrage til gennemførelsen og udviklingen af EU's miljø- og
klimapolitik og -lovgivning, herunder integrationen af miljø- og
klimamålsætninger i andre politikker, og at fremme bedre forvaltning, kan ikke
i tilstrækkelig grad opfyldes af medlemsstaterne og kan derfor på grund af
foranstaltningens omfang og virkninger bedre opfyldes på EU-plan. EU kan derfor
træffe foranstaltninger i overensstemmelse med nærhedsprincippet, jf. artikel 5
i traktaten om Den Europæiske Union. I overensstemmelse med
proportionalitetsprincippet, jf. nævnte artikel, går denne forordning ikke ud
over, hvad der er nødvendigt for at opnå disse mål —
VEDTAGET DENNE FORORDNING:
AFSNIT I
Programmet for
miljø- og klimaindsatsen (Life)
Artikel 1
Oprettelse
Der oprettes et program for miljø- og
klimaindsatsen, som dækker perioden fra den 1. januar 2014 til den 31. december
2020 (i det følgende benævnt "Life-programmet").
Artikel 2
Definitioner
I denne forordning forstås ved:
a)      "pilotprojekter": projekter,
der anvender en teknik eller metode, der ikke er anvendt eller afprøvet
tidligere eller andre steder, og som tilbyder miljø- eller klimamæssige fordele
sammenlignet med nuværende bedste praksis
b)      "demonstrationsprojekter":
projekter, der idriftsætter, afprøver, evaluerer og udbreder aktioner, metoder
eller tilgange, der er nye eller ukendte i projektets specifikke sammenhæng,
dvs. geografiske, økologiske og socioøkonomiske, og som kan anvendes andre
steder under lignende omstændigheder 
c)      "bedste praksis-projekter":
projekter, der anvender velegnede, omkostningseffektive og moderne teknikker,
metoder og tilgange, der tager højde for projektets specifikke sammenhæng
d)      "integrerede projekter":
projekter, der på en bæredygtig måde og over et stort geografisk område,
navnlig regionalt, multiregionalt eller nationalt, gennemfører miljø- eller
klimastrategier eller -handlingsplaner, der kræves i henhold til EU's eller
medlemsstaternes miljø- eller klimalovgivning
e)      "projekter om teknisk bistand":
projekter, der har til formål at støtte udformningen af integrerede projekter,
jf. litra d)
f)       "forberedende projekter":
projekter til støtte for særlige behov for gennemførelsen og udviklingen af
EU's miljø- og klimapolitik og -lovgivning. 
Artikel 3
Målsætninger
og indikatorer 
1.                      
Life-programmet har følgende overordnede
målsætninger:
a)      at bidrage til overgangen til en kulstoffattig,
ressourceeffektiv og klimaresistent økonomi, til beskyttelsen og forbedringen
af miljøkvaliteten og til at standse og vende biodiversitetstab 
b)      at forbedre udviklingen og håndhævelsen
af EU's miljø- og klimapolitik og ‑lovgivning og at katalysere og fremme
integration og mainstreaming af miljø- og klimamålsætninger i andre
EU-politikker samt den offentlige og den private sektors praksis, så deres
kapacitet øges 
c)      at støtte bedre miljø- og
klimaforvaltning på alle niveauer. 
I den forbindelse bidrager Life-programmet til
bæredygtig udvikling og opfyldelse af målsætningerne og målene i Europa
2020-strategien.
2.                      
Resultaterne af Life-programmet vurderes i
forhold til følgende generelle indikatorer: 
a)      tilknyttede miljø- og klimamæssige
forbedringer, hvad angår målsætningen, jf. stk.1, litra a). I forhold til
målsætningen om at bidrage til at standse og vende biodiversitetstab måles
tilknyttede miljø- og klimamæssige forbedringer ved procentdelen af Natura
2000-nettet, der er retableret eller bragt under tilstrækkelig forvaltning,
arealet af retablerede økosystemtjenester samt antallet og typen af omhandlede
levesteder og arter med forbedret bevaringsstatus 
b)      antallet af udviklede eller gennemførte
foranstaltninger, der gennemfører planer, programmer eller strategier i
overensstemmelse med EU's miljø- eller klimapolitik og -lovgivning, og antallet
af foranstaltninger, der er egnede til anvendelse som model eller overførsel,
hvad angår målsætningerne i forbindelse med udvikling og gennemførelse
omhandlet i stk. 1, litra b)
c)      antallet af foranstaltninger, der skaber
synergivirkninger med eller integreres i andre EU-støtteprogrammer, eller som
integreres i den offentlige eller private sektors praksis, hvad angår
målsætningerne i forbindelse med integration og mainstreaming omhandlet i stk.
1, litra b)
d)      antallet af foranstaltninger, der sikrer
bedre forvaltning, formidling af information og bevidstgørelse om miljø- og
klimaforhold, hvad angår målsætningen omhandlet i stk. 1, litra c).
Kommissionen tillægges beføjelser til at vedtage
delegerede retsakter i overensstemmelse med artikel 30 vedrørende resultatindikatorer,
som kan anvendes i forbindelse med de tematiske prioriteter, der fastlægges i
de flerårige arbejdsprogrammer, som er omhandlet i artikel 24.
3.                      
Målsætningerne i artikel 1 forfølges gennem
følgende delprogrammer (i det følgende benævnt "delprogrammer"):
a)      delprogrammet for miljø
b)      delprogrammet for klimaindsatsen.
Artikel 4
Budget
1.                        
Den finansielle ramme for gennemførelsen af
Life-programmet er 3 618 000 000 EUR.[48]
2.                      
Budgetrammen fordeles mellem delprogrammerne på
følgende måde:
a)      2 713 500 000 EUR af
den samlede finansielle ramme, jf. stk. 1, tildeles delprogrammet for miljø
b)      904 500 000 EUR af den
samlede finansielle ramme, jf. stk. 1, tildeles delprogrammet for
klimaindsatsen.
Artikel 5
Tredjelandes
deltagelse i Life-programmet
Life-programmet er åbent for deltagelse af
følgende lande:
a)      lande i Den Europæiske
Frihandelssammenslutning (EFTA), der har undertegnet aftalen om Det Europæiske
Økonomiske Samarbejdsområde (EØS)
b)      kandidatlande, potentielle kandidatlande
og tiltrædende lande til EU
c)      lande, der er omfattet af den europæiske
naboskabspolitik
d)      lande, der er blevet medlemmer af Det
Europæiske Miljøagentur i overensstemmelse med Rådets forordning (EF)
nr. 993/1999 af 29. april 1999 om ændring af forordning (EØF)
nr. 1210/90 om oprettelse af Det Europæiske Miljøagentur og Det Europæiske
Miljøoplysnings- og Miljøovervågningsnet[49].
Denne deltagelse sker i overensstemmelse med
betingelserne i de respektive bilaterale eller multilaterale aftaler om
generelle principper for deres deltagelse i EU-programmer.
Artikel 6
Aktiviteter
uden for EU 
1.                      
Medmindre andet fremgår af artikel 5, kan
Life-programmet finansiere aktiviteter uden for EU, hvis disse aktiviteter er
nødvendige for at opfylde EU's miljø- og klimamål eller sikre effektiviteten af
foranstaltninger, der gennemføres i medlemsstaterne.
2.                      
En juridisk person, der er etableret uden for EU,
kan deltage i de projekter, der er omhandlet i artikel 18, hvis den
støttemodtager, der koordinerer projektet, har hjemsted i EU, og den aktivitet,
der gennemføres uden for EU, opfylder de krav, der er fastsat i stk. 1.
Artikel 7
Internationalt
samarbejde
Under gennemførelsen af Life-programmet kan
der samarbejdes med relevante internationale organisationer, deres
institutioner og organer, når det er nødvendigt for at opfylde de målsætninger,
der er omhandlet i artikel 3. 
Artikel 8
Komplementaritet
1.                      
Kommissionen og medlemsstaterne sørger for
sammenhæng mellem på den ene side Life-programmets støtte og på den anden side
EU's politikker og prioriteter og komplementaritet med andre EU-instrumenter.
2.                      
De foranstaltninger, som Life-programmet støtter,
skal opfylde EU-lovgivningen og national lovgivning, herunder EU's regler for
statsstøtte. Støtte under Life-programmet, som udgør
statsstøtte som defineret i artikel 107, stk. 1, i traktaten om Den
Europæiske Unions funktionsmåde, meddeles Kommissionen af medlemsstaterne og må
først træde i kraft, når Kommissionen har godkendt den i henhold til traktatens artikel 108, stk. 3, medmindre den er i
overensstemmelse med en forordning, der er vedtaget i henhold til Rådets
forordning (EF) nr. 994/98.
3.                      
Kommissionen og medlemsstaterne sørger inden for
deres respektive ansvarsområder for at koordinere bistanden fra Life-programmet
og Den Europæiske Fond for Regionaludvikling, Den Europæiske Socialfond,
Samhørighedsfonden, Den Europæiske Landbrugsfond for Udvikling af
Landdistrikterne og Den Europæiske Hav- og Fiskerifond for at skabe
synergivirkninger, navnlig i forbindelse med integrerede projekter som
omhandlet i artikel 18, litra d), og for at støtte anvendelsen af løsninger,
metoder og tilgange, der er udviklet under Life-programmet. På EU-plan finder
koordineringen sted inden for den fælles strategiske ramme omhandlet i artikel
10 i forordning (EU) nr. ... (forordningen om den fælles strategiske ramme).
4.                      
Kommissionen sikrer endvidere overensstemmelse og
synergivirkninger og forhindrer overlapning mellem Life-programmet og andre
EU-politikker og ‑instrumenter, navnlig Horisont 2020 og politikker og
instrumenter, der vedrører EU's indsats udadtil. 
AFSNIT II
DELPROGRAMMERNE
KAPITEL 1
Delprogrammet for miljø
Artikel 9
Specifikke
prioriterede områder for delprogrammet for miljø
1.                      
Delprogrammet for miljø omfatter tre prioriterede
områder:
–              
miljø og ressourceeffektivitet
–              
biodiversitet
–              
miljøforvaltning og -information.
2.                      
Mindst 50 % af de budgetmidler, der er afsat
til projekter, som støttes gennem tilskud under delprogrammet for miljø,
tildeles foranstaltninger til støtte for bevaring af natur og biodiversitet.
Artikel 10
Specifikke
målsætninger for det prioriterede område for miljø og ressourceeffektivitet 
De specifikke målsætninger for delprogrammet
for miljø for det prioriterede område for miljø og ressourceeffektivitet er:
a)      at udvikle, teste og demonstrere
politiske eller forvaltningsmæssige tilgange, bedste praksis og løsninger
vedrørende miljømæssige udfordringer, som kan anvendes som model, overføres
eller mainstreames, herunder hvad angår forbindelsen mellem miljø og sundhed,
og til støtte for politik og lovgivning vedrørende ressourceeffektivitet,
herunder køreplanen til et ressourceeffektivt Europa
b)      at støtte anvendelsen, udviklingen,
afprøvningen og demonstrationen af integrerede tilgange til gennemførelsen af
planer og programmer, der er i overensstemmelse med EU's miljøpolitik og
-lovgivning, navnlig på områderne for vand, affald og luft 
c)      at forbedre videngrundlaget for
udviklingen, vurderingen, overvågningen og evalueringen af EU's miljøpolitik og
-lovgivning og for vurderingen og overvågningen af de faktorer, pres og
reaktioner, der indvirker på miljøet i og uden for EU. 
Artikel 11
Specifikke
målsætninger for det prioriterede område for biodiversitet
De specifikke målsætninger for delprogrammet
for miljø for det prioriterede område for biodiversitet er:
a)      at bidrage til gennemførelsen af EU's
politik og lovgivning på området for biodiversitet, herunder EU's
biodiversitetsstrategi frem til 2020, direktiv 2009/147/EF og direktiv
92/43/EØF, ved navnlig at anvende, udvikle, teste og demonstrere tilgange,
bedste praksis og løsninger
b)      at støtte videreudviklingen,
gennemførelsen og forvaltningen af Natura 2000-nettet oprettet ved artikel 3 i
direktiv 92/43/EØF, herunder navnlig anvendelse, udvikling, afprøvning og
demonstration af integrerede tilgange med henblik på at gennemføre den
prioriterede aktionsplan for foranstaltninger, der er fastsat i artikel 8 i
direktiv 92/43/EØF 
c)      at forbedre videngrundlaget for
udviklingen, vurderingen, overvågningen og evalueringen af EU's
biodiversitetspolitik og -lovgivning og for vurderingen og overvågningen af de
faktorer, pres og reaktioner, der indvirker på biodiversiteten i og uden for
EU. 
Artikel 12
Specifikke
målsætninger for det prioriterede område for miljøforvaltning og ‑information

De specifikke målsætninger for delprogrammet
for miljø for det prioriterede område for miljøforvaltning og -information er:
a)      at fremme bevidstgørelsen om
miljøspørgsmål, herunder styrkelse af offentlighedens og interessenternes
støtte til EU's politikker på miljøområdet, og at fremme uddannelse vedrørende
bæredygtig udvikling
b)      at støtte formidling, forvaltning og
udbredelse af information på miljøområdet og lette deling af viden om
vellykkede løsninger og praksis på miljøområdet, herunder ved at udvikle
samarbejdsplatforme mellem interessenter, og uddannelse
c)      at fremme og bidrage til mere effektiv
overensstemmelse med og håndhævelse af EU's miljølovgivning, navnlig ved at
fremme udviklingen og udbredelsen af bedste praksis og politiske tilgange
d)      at støtte bedre miljøforvaltning og øget
inddragelse af interessegrupper, herunder ngo'er, i høringer om politikken og
gennemførelsen af denne.
KAPITEL 2
Delprogrammet for klimaindsatsen
Artikel 13
Specifikke
prioriterede områder for delprogrammet for klimaindsatsen
Delprogrammet for klimaindsatsen omfatter tre
prioriterede områder:
–                        
modvirkning af klimaændringer
–                        
tilpasning til klimaændringer
–                        
klimaforvaltning og -information.
Artikel 14
Specifikke
målsætninger for det prioriterede område for modvirkning af klimaændringer
Med henblik på at bidrage til reduktionen af
drivhusgasemissionerne er der fastsat følgende specifikke målsætninger for det
prioriterede område for modvirkning af klimaændringer:
a)      at bidrage til gennemførelsen af EU's
politik og lovgivning på området for modvirkning, herunder mainstreaming på
tværs af politikområder, navnlig ved at udvikle, afprøve og demonstrere
politiske eller forvaltningsmæssige tilgange, bedste praksis og løsninger
vedrørende modvirkning af klimaændringer
b)      at forbedre videngrundlaget for
udviklingen, vurderingen, overvågningen og evalueringen af effektive
modvirkningsaktioner og -foranstaltninger og at forbedre kapaciteten til at
anvende denne viden i praksis
c)      at lette udviklingen og gennemførelsen af
integrerede tilgange, som f.eks. modvirkningsstrategier og handlingsplaner, på
lokalt, regionalt eller nationalt plan
d)      at bidrage til at udvikle og demonstrere
innovative teknologier, systemer, metoder og instrumenter til modvirkning, som
kan anvendes som model, overføres eller mainstreames.
Artikel 15
Specifikke
målsætninger for det prioriterede område for tilpasning til klimaændringer
Med henblik på at støtte en indsats, der kan
øge modstandsdygtigheden mod klimaændringer, er der fastsat følgende specifikke
målsætninger for det prioriterede område for tilpasning til klimaændringer:
a)      at bidrage til udviklingen og
gennemførelsen af EU's politik og lovgivning på området for tilpasning,
herunder mainstreaming på tværs af politikområder, navnlig ved at udvikle,
afprøve og demonstrere politiske eller forvaltningsmæssige tilgange, bedste
praksis og løsninger vedrørende tilpasning til klimaændringer
b)      at forbedre videngrundlaget for
udviklingen, vurderingen, overvågningen og evalueringen af effektive
tilpasningsaktioner og -foranstaltninger og at forbedre kapaciteten til at
anvende denne viden i praksis
c)      at lette udviklingen og gennemførelsen af
integrerede tilgange, som f.eks. tilpasningsstrategier og handlingsplaner, på
lokalt, regionalt eller nationalt plan 
d)      at bidrage til at udvikle og demonstrere
innovative teknologier, systemer, metoder og instrumenter til tilpasning, som
kan anvendes som model, overføres eller mainstreames.
Artikel 16
Specifikke
målsætninger for det prioriterede område for klimaforvaltning og ‑information

De specifikke målsætninger for det
prioriterede område for klimaforvaltning og -information er:
a)      at fremme bevidstgørelsen om
klimaspørgsmål, herunder styrkelse af offentlighedens og interessenternes
støtte til EU's politikker på klimaområdet, og at fremme uddannelse vedrørende
bæredygtig udvikling
b)      at støtte formidling, forvaltning og
udbredelse af information på klimaområdet og lette deling af viden om
vellykkede løsninger og praksis på klimaområdet, herunder ved at udvikle
samarbejdsplatforme mellem interessenter, og uddannelse
c)      at fremme og bidrage til mere effektiv
overensstemmelse med og håndhævelse af EU's klimalovgivning, navnlig ved at
fremme udviklingen og udbredelsen af bedste praksis og politiske tilgange
d)      at støtte bedre klimaforvaltning og øget
inddragelse af interessegrupper, herunder ngo'er, i høringer om politikken og
gennemførelsen af denne.
AFSNIT III
ALMINDELIGE
GENNEMFØRELSESBESTEMMELSER
KAPITEL 1
Finansiering
Artikel 17
Former
for støtte
1.                      
EU-finansiering kan antage følgende retlige former:
a)      tilskud 
b)      offentlige indkøbsaftaler
c)      bidrag til finansielle instrumenter i
overensstemmelse med de almindelige bestemmelser for finansielle instrumenter,
der er fastsat i forordning (EF, Euratom) nr. 1605/2002, og med yderligere
operationelle krav, der er fastsat i specifikke EU-retsakter
d)      andre foranstaltninger, der er nødvendige
for at nå målsætningerne i artikel 3. 
2.                      
Kommissionen gennemfører denne forordning i
overensstemmelse med forordning (EF, Euratom) nr. 1605/2002. 
3.                      
Støtte under denne forordning, som udgør statsstøtte som defineret i artikel 107, stk.
1, i traktaten om Den Europæiske Unions funktionsmåde, gennemføres i
overensstemmelse med EU's relevante statsstøtteregler.
Artikel 18
Projekter
Der kan ydes tilskud til følgende projekter:
a)      pilotprojekter
b)      demonstrationsprojekter
c)      projekter vedrørende bedste praksis 
d)      integrerede projekter primært inden for
områderne natur, vand, affald, luft samt modvirkning af og tilpasning til
klimaændringer 
e)      projekter vedrørende teknisk bistand
f)       forberedende projekter 
g)      informations-, bevidstgørelses- og
formidlingsprojekter 
h)      andre projekter, der er nødvendige for at
nå målsætningerne i artikel 3. 
Artikel 19
Kriterier
for projektstøtte
1.                      
Projekter, der er nævnt i artikel 18, skal opfylde
følgende kriterier:
a)      de er af interesse for EU ved at yde et
betydeligt bidrag til virkeliggørelsen af en af Life-programmets målsætninger
som anført i artikel 3
b)      de sikrer en omkostningseffektiv tilgang
og er teknisk og finansielt sammenhængende
c)      de er forsvarlige i den foreslåede
gennemførelse.
Kommissionen tillægges beføjelser til at vedtage
delegerede retsakter i overensstemmelse med artikel 30 vedrørende betingelserne
for anvendelsen af kriteriet i stk. 1, litra a), med henblik på at tilpasse
dette kriterium til de specifikke prioriterede områder som er defineret i artikel
9 og 13. 
2.                      
Projekter, der finansieres gennem Life-programmet,
skal om muligt fremme synergier mellem forskellige målsætninger og tilskynde
til brugen af grønne offentlige indkøb.
3.                      
Integrerede projekter som omhandlet i artikel 18,
litra d), skal inddrage interessenter, hvis det er relevant, og fremme
koordinering med og mobilisering af andre EU-finansieringskilder, hvis det er
muligt. 
Kommissionen sikrer geografisk balance i
overensstemmelse med principperne om solidaritet og ansvarsdeling i
tildelingsprocesserne for integrerede projekter. Kommissionen tillægges
beføjelser til at vedtage delegerede retsakter i overensstemmelse med artikel
30 vedrørende kriterier for anvendelsen af geografisk balance inden for hvert af
de tematiske områder, der er omhandlet i artikel 18, litra d). 
4.                      
Kommissionen tager særligt hensyn til
transnationale projekter, når transnationalt samarbejde er væsentligt for at
sikre beskyttelse af miljøet og klimaet, og sikrer at mindst 15 % af de
budgetressourcer, der er afsat til tilskud til projektaktiviteter, tildeles transnationale
projekter. 
Artikel 20
Medfinansieringssatser
og projektudgifters støtteberettigelse
1.                      
Den højeste medfinansieringssats for de projekter,
der er omhandlet i artikel 18, udgør 70 % af de støtteberettigede
udgifter. Som en undtagelsen udgør den højeste medfinansieringssats for de
projekter, der er omhandlet i artikel 18, litra d) og f), 80 % af de
støtteberettigede udgifter. 
2.                      
Moms er ikke en støtteberettiget udgift i
forbindelse med projekter, der er omhandlet i artikel 18.
Udgifter til køb af jord er
berettiget til EU-støtte i forbindelse med projekter, der er omhandlet i artikel 18, hvis:
–              
købet bidrager til at forbedre, vedligeholde og
retablere integriteten af det Natura 2000-net, der er oprettet ved artikel 3 i
direktiv 92/43/EØF
–              
købet af jord er den eneste eller den mest
omkostningseffektive metode til at nå det ønskede bevaringsresultat
–              
købet af jord på lang sigt forbeholdes anvendelser,
der er i overensstemmelse med de målsætninger, der er fastsat i
artikel 11, 14 eller 15, og
–              
den berørte medlemsstat ved overførsel eller på
anden måde sikrer, at sådan jord på lang sigt forbeholdes naturbevaringsformål.
Artikel 21
Driftstilskud
1.                      
Driftstilskud gives til visse drifts- og
administrationsudgifter hos almennyttige foretagender, der arbejder for virkeliggørelsen
af mål af almindelig europæisk interesse, primært er aktive på miljø- og/eller
klimaområdet og deltager i udviklingen, gennemførelsen og håndhævelsen af
EU-politik og -lovgivning. 
2.                      
Den højeste EU-medfinansieringssats for de
driftstilskud, der er omhandlet i stk. 1, udgør 70 % af de
støtteberettigede udgifter. 
Artikel 22
Andre
former for aktiviteter 
Life-programmet kan finansiere
foranstaltninger, der gennemføres af Kommissionen til støtte for igangsætning,
gennemførelse og mainstreaming af EU's miljø- og klimapolitikker og ‑lovgivning
med henblik på at opfylde de målsætninger, der er omhandlet i artikel 3.
Sådanne foranstaltninger kan omfatte:
a)      information og kommunikation, herunder
oplysningskampagner. Finansielle ressourcer, der er afsat til
kommunikationsaktiviteter i henhold til denne forordning, omfatter også
kommunikation om EU's politiske prioriteter.
b)      studier, undersøgelser, modellering og
opbygning af scenarier
c)      forberedelse, gennemførelse, overvågning,
kontrol og evaluering af projekter, politikker, programmer og lovgivning
d)      workshopper, konferencer og møder
e)      netværkssamarbejde og platforme for
bedste praksis
f)       andre aktiviteter, der er nødvendige for
at nå målsætningerne i artikel 3.
Artikel 23
Støttemodtagere
Life-programmet kan finansiere offentlige og private
organer. 
KAPITEL 2
Gennemførelsesforanstaltninger
Artikel 24
Flerårige
arbejdsprogrammer 
1.                      
Kommissionen vedtager flerårlige arbejdsprogrammer
for Life-programmet. Disse gennemførelsesretsakter vedtages efter efter undersøgelsesproceduren
i artikel 29, stk. 2. 
2.                      
Hvert flerårigt arbejdsprogram har en varighed på
mindst to år og fastsætter i overensstemmelse med målsætningerne i artikel 3
følgende:
a)      det flerårige arbejdsprograms varighed
b)      fordelingen af midler mellem hvert
prioriteret område og mellem forskellige former for støtte inden for hvert
delprogram
c)      de tematiske prioriteter for projekter,
der finansieres i den periode, der er omfattet af det flerårige arbejdsprogram
d)      kvalitative og kvantitative resultater, indikatorer
og mål for hvert prioriteret område og projekttyper for den periode, der er
omfattet af det flerårige arbejdsprogram 
e)      kriterier for udvælgelse af og tildeling
af støtte
f)       vejledende tidsplaner for indkaldelse af
forslag for den periode, der er omfattet af det flerårige arbejdsprogram. 
3.                      
Kommissionen reviderer efter behov de flerårlige
arbejdsprogrammer. Disse gennemførelsesretsakter vedtages efter efter
undersøgelsesproceduren i artikel 29, stk. 2.
Artikel 25
Gennemførelsesmåder

Kommissionen gennemfører foranstaltninger til
opfyldelse af målsætningerne i artikel 3 i overensstemmelse med
forvaltningsmetoderne i artikel 53 i forordning (EF, Euratom) nr. 1605/2002,
især direkte eller indirekte forvaltning af Kommissionen på et centraliseret
grundlag eller fælles forvaltning sammen med internationale organisationer.
Artikel 26
Administrativ
og teknisk bistand
Finansieringsrammen for Life-programmet kan
dække nødvendige udgifter til forberedelses-, overvågnings-, kontrol-,
revisions- kommunikations- og evalueringsaktiviteter, der er direkte nødvendige
i forbindelse med forvaltningen af Life-programmet og opfyldelsen af dets
målsætninger.
Artikel 27
Overvågning
og evaluering 
1.                      
Kommissionen overvåger og rapporterer regelmæssigt
om gennemførelsen af Life-programmet og dets delprogrammer, herunder beløbet
for klimarelaterede og biodiversitetsrelaterede udgifter. Den undersøger også
synergierne mellem Life-programmet og andre komplementære EU-programmer,
herunder navnlig dets delprogrammer. 
2.                      
Kommissionen indsender følgende til
Europa-Parlamentet, Rådet, Det Europæiske Økonomiske og Sociale Udvalg og
Regionsudvalget:
a)      senest den 30. september 2017, en ekstern
midtvejsevalueringsrapport om Life-programmet (og dets delprogrammer), herunder
kvalitative og kvantitative aspekter af dets gennemførelse, beløbet for
klimarelaterede og biodiversitetsrelaterede udgifter og dets komplementaritet
med andre EU-programmer, opfyldelsen af målsætningerne for alle
foranstaltninger (resultater og virkninger, hvis det er muligt), effektiviteten
af ressourceudnyttelsen og den europæiske merværdi, med henblik på at der
træffes en afgørelse om videreførelse, ændring eller afbrydelse af
foranstaltningerne. Evalueringen skal desuden omfatte mulighederne for
forenkling, intern og ekstern sammenhæng, den fortsatte relevans af alle mål
samt foranstaltningers bidrag til Unionens prioriterede mål om en intelligent,
bæredygtig og inklusiv vækst. Den skal også tage hensyn til resultaterne af
evalueringen af de tidligere foranstaltningers virkninger på lang sigt.
Rapporten skal ledsages af bemærkninger fra Kommissionen, herunder hvordan
resultaterne af midtvejsevalueringen vil blive anvendt ved gennemførelsen af
Life-programmet og navnlig under udformning af flerårige arbejdsprogrammer 
b)      senest den 31. december 2023 en ekstern
og uafhængig efterfølgende evalueringsrapport, der dækker gennemførelsen og
resultaterne af Life-programmet og dets delprogrammer, herunder beløbet for
klimarelaterede og biodiversitetsrelaterede udgifter, det omfang, hvori
Life-programmet som helhed og hvert af dets delprogrammer har opfyldt
målsætningerne, og Life-programmets bidrag til opfyldelsen af målsætningerne og
målene i Europa 2020-strategien.
3.                      
Kommissionen offentliggør resultaterne af de
evalueringer, der gennemføres i henhold til denne artikel. 
Artikel 28
Beskyttelse
af EU's finansielle interesser
1.                      
Kommissionen træffer egnede foranstaltninger for i
forbindelse med gennemførelsen af foranstaltninger, der finansieres i henhold
til denne forordning, at sikre, at EU's finansielle interesser beskyttes gennem
forholdsregler mod svig, korruption og andre ulovligheder, gennem effektiv
kontrol og, hvis der konstateres uregelmæssigheder, gennem inddrivelse af
uretmæssigt udbetalte beløb samt i givet fald gennem sanktioner, der skal være
effektive, stå i forhold til overtrædelsens omfang og have en afskrækkende
virkning. 
2.                      
Kommissionen eller dennes repræsentanter og
Revisionsretten har beføjelse til at foretage dokumentrevision og revision på
stedet for alle støttemodtagere, kontrahenter eller underkontrahenter, som har
modtaget EU-midler under programmet.
Det Europæiske Kontor for Bekæmpelse af Svig
(OLAF) har beføjelse til at foretage kontrol på stedet hos
erhvervsvirksomheder, der direkte eller indirekte er berørt af en sådan
finansiering, efter bestemmelserne i forordning (Euratom, EF) nr. 2185/96 for
at fastslå, om der foreligger svig, korruption eller anden ulovlig aktivitet,
der berører EU's finansielle interesser i forbindelse med en tilskudsaftale
eller -afgørelse eller en kontrakt vedrørende EU-finansiering.
Uden at bestemmelserne i ovennævnte afsnit
tilsidesættes, berettiger samarbejdsaftaler med tredjelande og internationale
organisationer samt tilskudsaftaler og -afgørelser og kontrakter, der følger af
gennemførelsen af denne forordning, udtrykkeligt Kommissionen, Revisionsretten
og OLAF til at gennemføre sådanne revisioner, kontroller på stedet og
inspektioner.
3.                      
Støttemodtageren opbevarer al dokumentation for
udgifterne til projektet, så Kommissionen har adgang til den pågældende
dokumentation i fem år efter sidste udbetaling til et projekt.
AFSNIT IV
AFSLUTTENDE
BESTEMMELSER
Artikel 29
Udvalgsprocedure
1.                      
Kommissionen bistås af udvalget for Life-programmet
for miljø- og klimaindsatsen. 
Dette udvalg er et udvalg i betydningen i
forordning (EU) nr. 182/2011. 
2.                      
Når der henvises til dette stykke, anvendes artikel
5 i forordning (EU) nr. 182/2011.
Artikel 30
Udøvelse
af de delegerede beføjelser
1.                      
Kommissionen tillægges beføjelser til at vedtage
delegerede retsakter på de i denne artikel fastlagte betingelser. 
2.                      
De beføjelser til at vedtage delegerede retsakter,
der er omhandlet i artikel 3, stk. 2, artikel 19, stk. 1, og artikel 19,
stk. 3, tillægges Kommissionen for en ubegrænset periode fra [datoen for
denne forordnings ikrafttræden].
3.                      
De beføjelser til at vedtage delegerede retsakter,
der er omhandlet i artikel 3, stk. 2, artikel 19, stk. 1, og artikel 19,
stk. 3, kan til enhver tid tilbagekaldes af Europa-Parlamentet eller
Rådet. En afgørelse om tilbagekaldelse bringer delegationen af de beføjelser,
der er angivet i den pågældende afgørelse, til ophør. Den får virkning fra
dagen efter offentliggørelsen af afgørelsen i Den Europæiske Unions Tidende
eller på et senere tidspunkt, der angives i afgørelsen. Den berører ikke gyldigheden
af de delegerede retsakter, der allerede er i kraft. 
4.                      
Så snart Kommissionen vedtager en delegeret
retsakt, giver den samtidig Europa-Parlamentet og Rådet meddelelse herom. 
5.                      
En delegeret retsakt vedtaget i henhold til artikel
3, stk. 2, artikel 19, stk. 1, eller artikel 19, stk. 3, træder kun i
kraft, hvis hverken Europa-Parlamentet eller Rådet har gjort indsigelse inden
for en frist på to måneder fra meddelelsen af den pågældende retsakt til
Europa-Parlamentet og Rådet, eller hvis Europa-Parlamentet og Rådet inden
udløbet af denne frist begge har informeret Kommissionen om, at de ikke agter
at gøre indsigelse. Fristen forlænges med to måneder på
Europa-Parlamentets eller Rådets initiativ.
Artikel 31
Ophævede
retsakter
Forordning (EF) nr. 614/2007 ophæves.
Henvisninger til den ophævede forordning
betragtes som henvisninger til nærværende forordning.
Artikel 32
Overgangsforanstaltninger
1.                      
Foranstaltninger, der blev indledt inden den 31.
december 2013 under forordning (EF) nr. 614/2007, er indtil deres afslutning
fortsat underlagt den pågældende forordning og skal overholde dens tekniske
bestemmelser. Det udvalg, der er omhandlet i artikel 29, stk.1, afløser det
udvalg, der er omhandlet i forordning (EF) nr. 614/2007 fra
ikrafttrædelsesdatoen for nærværende forordning. 
2.                      
Finansieringsrammen for Life-programmet kan også
dække udgifter til administrativ og teknisk bistand, herunder obligatorisk
overvågning, kommunikation og evaluering, som kræves i henhold til forordning
(EF) nr. 614/2007 efter dens udløb, som er nødvendig for at sikre overgangen
mellem Life-programmet og de foranstaltninger, der blev vedtaget i henhold til
forordning (EF) nr. 614/2007. 
3.                      
De nødvendige beløb inden for finansieringsrammen
til overvågnings-, kommunikations- og revisionsforanstaltninger i perioden
efter den 31. december 2020 anses kun som bekræftet, hvis de er i
overensstemmelse med den finansielle ramme, der gælder fra 1. januar 2021.
4.                      
Som angivet i artikel 18 i forordning (EF, Euratom)
nr. 1605/2002 anvendes formålsbestemte indtægter, der stammer fra
tilbagebetaling af uretmæssigt udbetalte beløb i henhold til forordning (EF)
nr. 614/2007, til at finansiere Life-programmet.
Artikel 33
Ikrafttræden
Denne forordning træder i kraft på
tyvendedagen efter offentliggørelsen i Den Europæiske Unions Tidende.
Denne
forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den […].
På Europa-Parlamentets vegne                    På
Rådets vegne
Formand                                                        Formand
FINANSIERINGSOVERSIGT TIL FORSLAG
1.           FORSLAGETS/INITIATIVETS RAMME 
              1.1.    Forslagets/initiativets betegnelse 
              1.2.    Berørt(e)
politikområde(r) i ABM/ABB-strukturen
              1.3.    Forslagets/initiativets
art 
              1.4.    Mål

              1.5.    Forslagets/initiativets
begrundelse 
              1.6.    Varighed
og finansielle virkning 
              1.7.    Påtænkt(e)
forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser
om overvågning og rapportering 
              2.2.    Forvaltnings-
og kontrolordning 
              2.3.    Foranstaltninger
til forebyggelse af svig og uregelmæssigheder 
3.           FORSLAGETS/INITIATIVETS ANSLÅEDE FINANSIELLE
VIRKNINGER 
              3.1.    Berørt(e)
udgiftspost(er) i budgettet og udgiftsområde(r) i den flerårige finansielle
ramme 
              3.2.    Anslåede
virkninger for udgifterne 
              3.2.1. Sammenfatning af den anslåede virkning for
udgifterne 
              3.2.2. Anslåede
virkninger for aktionsbevillingerne 
              3.2.3. Anslåede
virkninger for administrationsbevillingerne
              3.2.4. Forenelighed
med den nuværende flerårige finansielle ramme
              3.2.5. Tredjemands
bidrag til finansieringen 
              3.3.    Anslåede virkninger for
indtægterne
FINANSIERINGSOVERSIGT
TIL FORSLAG
1.           FORSLAGETS/INITIATIVETS RAMME 
1.1.        Forslagets/initiativets
betegnelse 
"Forslag til
Europa-Parlamentets og Rådets forordning om oprettelse af et program for miljø-
og klimaindsatsen (Life)"
1.2.        Berørt(e) politikområde(r)
inden for ABM/ABB-strukturen[50]

MILJØ-
OG KLIMAINDSATS
1.3.        Forslagets/initiativets art 
¨ Forslaget/initiativet
drejer sig om en ny foranstaltning 
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[51]

X Forslaget/initiativet drejer sig om forlængelse
af en eksisterende foranstaltning 
¨ Forslaget/initiativet
drejer sig om omlægning af en foranstaltning til en ny foranstaltning 
1.4.        Mål
1.4.1.     Kommissionens flerårige
strategiske mål med forslaget/initiativet 
Den
flerårige finansielle ramme for 2014-2020
1.4.2.     Specifikke mål og berørte
ABM/ABB-aktiviteter 
Specifikt mål nr.
1.
Miljø og ressourceeffektivitet
2.
Biodiversitet
3.
Miljøforvaltning og -information.
4.
Modvirkning af klimaændringer
5.
Tilpasning til klimaændringer
6.
Klimaforvaltning og -information.
Berørte
ABM/ABB-aktiviteter: (jf. nomenklatur for 2011)
07
03 – Udvikling og gennemførelse af EU's miljøpolitik og -lovgivning
07
12 – Gennemførelse af EU's klimapolitik og -lovgivning
1.4.3. og 1.4.4 Forventede resultater og
virkninger samt indikatorer
Angiv, hvilken
virkninger forslaget/initiativet forventes at få for modtagerne/målgruppen.
 Formål || Forventet resultat || Resultatindikator || Forventede virkninger || Virkningsindikator 
 Specifikke målsætninger for begge delgrogrammer 
 At forbedre udviklingen, gennemførelsen og håndhævelsen af EU's miljø- og klimapolitik og ‑lovgivning (artikel 3, stk. 1, litra b)) ·      ved at udvikle, teste og demonstrere tilgange, bedste praksis og løsninger, der kan anvendes som model eller overføres, og Artikel 10, litra a), artikel 11, litra a), artikel 12, litra c), artikel 14, litra a), artikel 14 litra d), artikel 15, litra a), artikel 15, litra d), og artikel 16, litra c) ·       ved at forbedre videngrundlaget til støtte for beslutningstagning Artikel 10, litra c), artikel 11, litra c), artikel 12, litra b), artikel 14, litra b), artikel 15, litra b), og artikel 16, litra b) || Accept af nye eller opdaterede tilgange eller bedste praksis i den private og offentlige sektor svarende til 25 % af modellerede eller overførte projekter/foranstaltninger/tilgange   || ·       Procentdel af modellerede eller overførte opdaterede eller nye tilgange, metoder eller løsninger, der er støttet af Life ·      Antal medlemsstater/regioner, der anvender tilgange fra integrerede projekter || Effektiv integration af miljø- og klimahensyn i offentlig og privat praksis     || ·       Procentdel af opdaterede eller nye tilgange udviklet gennem Life, som systematisk er anvendt eller forbedret af den private og offentlige sektor ·      Antal medlemsstater/regioner, der systematisk anvender integrerede tilgange, og nye medlemsstater/regioner, der anvender integrerede tilgange som resultat af Life-eksempler 
 Forbedret videngrundlag til støtte for beslutningstagning || ·       Antal værktøjer, tilgange eller undersøgelser, der er udviklet eller gennemført via Life ·       Antal forslag til politik/lovgivning, der er baseret på gennemførte undersøgelser ·      Antal forslag til politik/lovgivning, der er baseret på projektresultater || Tilknyttet konsolideret praksis hos politikere, der bruger indikatorer eller værktøjer udviklet og testet gennem Life   || ·       Antal tilknyttede konsoliderede praksisser, der bruger indikatorer eller værktøjer udviklet og testet gennem Life-eksempler ·      Færre overtrædelser af EU-lovgivning takket være Life-foranstaltninger 
 At fremme integration og mainstreaming af miljø- og klimamålsætninger i andre EU-politikker samt offentlig og privat praksis, så deres kapacitet øges, navnlig ved at anvende, udvikle, teste og demonstrere integrerede tilgange, bedste praksis og løsninger, der kan mainstreames. Artikel 3, stk. 1, litra b), artikel 10, litra a)-b), artikel 11, litra a)-b), artikel 12, litra c), artikel 14, litra a), artikel 14, litra c), artikel 14, litra d), artikel 15, litra a), artikel 15, litra c) artikel 15, litra d), og artikel 16, litra c) || Øget mainstreamfinansiering til miljø- og klimaløsninger: ·      25 % tilgange integreret i nationale/regionale programmer ·      Øget mobilisering af anden EU-støtte til miljø eller klima med 25 % sammenlignet med niveauet i 2011 || ·       Procentdel af tilgange/projekter finansieret gennem Life, som er integreret i nationale/regionale programmer ·      Antal foranstaltninger, der supplerer integrerede projekter finansieret med anden EU-støtte || Effektiv integration af miljø- og klimahensyn i andre EU-politikker   || ·       Antal horisontale samarbejds-/koordineringsrammer for miljø- og klimastøtte udviklet af eller efter Life-eksempler ·      Antal tilgange eller projekter finansieret gennem Life, som er opskaleret, udvidet eller spredt ved hjælp af anden EU-støtte 
 At støtte bedre miljø- og klimaforvaltning på alle niveauer. Artikel 3, stk. 1, litra c), og artikel 12 og 16 || Øget deltagelse af interessenter og borgere i oplysningsaktiviteter || Antal deltagere i oplysningsaktiviteter || Øget bevidsthed om miljø- og klimaproblemer og løsninger   || Bevidsthed om miljø- og klimaproblemer og løsninger målt af Eurobarometer 
 Øget deltagelse af borgere og ngo'er i beslutningsprocessen   || ·       Antal borgere, der deltager i onlinehøringer ·      Antal forslag til ændring af retsakter, som udspringer af ngo'er, der støttes af Life || Tilknyttede konsoliderede kanaler for offentlig deltagelse og fortsat stigende tendens i kvaliteten og intensiteten af borgeres og ngo'ers deltagelse i beslutningsprocessen || Accept af forslag, der udspringer af forskellige interessenter, vedrørende miljø- eller klimapolitik og -retsakter 
 Specifikke målsætninger for det prioriterede område for miljø og ressourceeffektivitet (artikel 3, stk. 1, litra a), og artikel 10) 
 At udvikle, teste og demonstrere politiske eller forvaltningsmæssige tilgange, bedste praksis og løsninger vedrørende miljømæssige udfordringer, som kan anvendes som model, overføres eller mainstreames, herunder hvad angår forbindelsen mellem miljø og sundhed, og til støtte for politik og lovgivning vedrørende ressource­effektivitet, herunder køreplanen til et ressourceeffektivt Europa Artikel 10, litra a) || Øget ressourceeffektivitet i den europæiske økonomi || Antal projekter, der udvikler, tester eller demonstrerer mere ressourceeffektive tilgange, bedste praksisser eller løsninger || En konsolideret overgang til en mere ressourceeffektiv økonomi || Antal konsoliderede ressourceeffektive tilgange, der anvender teknologier eller tilgange, der er demonstreret gennem Life, og opnået niveau for ressourceeffektivitet 
 At støtte anvendelsen, udviklingen, afprøvningen og demonstrationen af integrerede tilgange til gennemførelsen af planer og programmer, der er i overensstemmelse med EU's miljøpolitik og -lovgivning, navnlig på områderne for vand, affald og luft Artikel 10, litra b) || 10 % af vandområdedistrikter bragt under tilstrækkelig forvaltning inden udgangen af programperioden   || ·       Antal integrerede projekter, der gennemfører vandrammedirektivet, og dækkede km2 ·       Antal vandområdedistrikter, der er bragt under tilstrækkelig forvaltning ·      Antal vandforekomster med en økologisk status i bedring || Konsolideret og udvidet tilstrækkelig forvaltning af de omhandlede sektorer || ·       Antal vandområdedistrikter, der stadig forvaltes tilstrækkeligt, og nye vandområdedistrikter, der forvaltes tilstrækkeligt, som følge af Life-eksempler ·      Antal omhandlede vandforekomster med god økologisk status 
 12 % af regioner forvalter affald tilstrækkeligt inden udgangen af programperioden || Antal integrerede projekter, der gennemfører affaldsplaner og ‑programmer, og dækkede ha/befolkning || Antal regioner, der stadig forvalter affald tilstrækkeligt, og nye regioner med forbedret forvaltning som følge af Life-eksempler 
 10 % af EU's befolkning får forbedret luftkvalitet inden udgangen af programperioden || Antal integrerede projekter, der gennemfører direktivet om luftkvalitet, og dækket befolkning || Antal byer med fortsat forbedrede luftkvalitetsstandarder og antal nye byer med forbedrede luftkvalitetsstandarder som følge af Life-eksempler 
 Specifikke målsætninger for det prioriterede område for biodiversitet (artikel 3, stk. 1, litra b), og artikel 11) 
 At bidrage til gennemførelsen af EU's politik og lovgivning på området for biodiversitet, herunder gennemførelsen af EU's biodiversitetsstrategi frem til 2020, direktiv 2009/147/EF og direktiv 92/43/EØF, ved navnlig at anvende, udvikle, teste og demonstrere bedste praksis og løsninger Artikel 11, litra a) || 25 % af levesteder, der er omhandlet af projekter, har bedre bevaringsstatus inden udgangen af programperioden || Antal og type af omhandlede levesteder og bevaringsstatus under forbedring som følge af Life-foranstaltninger   || Arter og levesteder, der er omhandlet af Life-projekter, som opnår bedre bevaringsstatus   || Antal arter og levesteder, der er omhandlet af Life-projekter, som opnår bedre bevaringsstatus ved at følge Life-eksempler eller efter Life-foranstaltninger 
 25 % af arter, der er omhandlet af projekter, har bedre bevaringsstatus inden udgangen af programperioden || Antal og type af omhandlede arter og bevaringsstatus under forbedring som følge af Life-foranstaltninger 
 3 % af økosystemtjenester retableret inden udgangen af programperioden || Ha og type af økosystemtjeneste retableret gennem Life || Konsolideret retablering af økosystemtjenester og yderligere retablering || Ha økosystemtjenester retableret ved at følge Life-eksempler 
 At støtte videreudviklingen, gennemførelsen og forvaltning af Natura 2000-nettet, herunder navnlig anvendelse, udvikling, afprøvning og demonstration af integrerede tilgange med henblik på at gennemføre den prioriterede aktionsplan for foranstaltninger Artikel 11, litra b) || 15 % af Natura 2000-nettet forvaltes tilstrækkeligt inden udgangen af programperioden   || ·       Antal integrerede projekter, der gennemfører den prioriterede aktionsplan for foranstaltninger og dækkede ha Natura 2000 ·      Antal Natura 2000-lokaliteter, der er bragt under tilstrækkelig forvaltning || Konsolideret og udvidet tilstrækkelig forvaltning af Natura 2000-nettet   || Antal Natura 2000-lokaliteter, der stadig forvaltes tilstrækkeligt, og nye Natura 2000-lokaliteter, der forvaltes tilstrækkeligt, som følge af Life-eksempler 
 Specifikke målsætninger for det prioriterede område for modvirkning af klimaændringer (artikel 3, stk. 1, litra a), og artikel 14) 
 At lette udviklingen og gennemførelsen af integrerede tilgange, som f.eks. modvirkningsstrategier og handlingsplaner, på lokalt, regionalt eller nationalt plan Artikel 14, litra c) || Øget udvikling og gennemførelse af klimamodvirkningsstrategier eller ‑handlingsplaner || Antal og omfang af klimamodvirkningsstrategier eller ‑handlingsplaner udviklet eller gennemført via Life || Effektiv integration af klimahensyn i den private og den offentlige sektors aktiviteter og bæredygtig og fortsat forbedret kapacitet og præstation i den private og offentlige sektor || Geografisk omfang og/eller økonomisk værdi af klimamodvirkningsstrategier eller -handlingsplaner udviklet eller gennemført 
 At bidrage til at udvikle og demonstrere innovative teknologier, systemer, metoder og instrumenter til modvirkning, som kan anvendes som model, overføres eller mainstreames Artikel 14, litra d) || Flere innovative teknologier, systemer og instrumenter og/eller andre løsninger baseret på bedste praksis til reduktion af drivhusgasemissioner || Antal innovative politiske tilgange, teknologier, systemer og instrumenter og/eller andre løsninger baseret på bedste praksis til reduktion af drivhusgasemissioner demonstreret via Life || En konsolideret overgang til en lavemissionsøkonomi || Tons reducerede drivhusgasser ved hjælp af nye teknologier, systemer og instrumenter og/eller andre løsninger baseret på bedste praksis udviklet og indført ved at følge Life-eksempler   
 Specifikke målsætninger for det prioriterede område for tilpasning til klimaændringer (artikel 3, stk. 1, litra a), og artikel 15) 
 At lette udviklingen og gennemførelsen af integrerede tilgange, som f.eks. tilpasningsstrategier og handlingsplaner, på lokalt, regionalt eller nationalt plan Artikel 15, litra c) || Øget udvikling og gennemførelse af klimatilpasningsstrategier eller ‑handlingsplaner || Antal og omfang af klimatilpasningsstrategier eller ‑handlingsplaner udviklet eller gennemført   || Effektiv integration af hensyn vedrørende modstandsdygtighed over for klimaændringer i den private og den offentlige sektors aktiviteter og bæredygtig og fortsat forbedret kapacitet og præstation i den private og offentlige sektor || Geografisk omfang og/eller økonomisk værdi af klimatilpasningsstrategier eller ‑handlingsplaner udviklet eller gennemført ved at følge Life-eksempler   
 At bidrage til at udvikle og demonstrere innovative teknologier, systemer, metoder og instrumenter til tilpasning, som kan anvendes som model, overføres eller mainstreames. Artikel 15, litra d) || Flere innovative teknologier, systemer og instrumenter og/eller andre løsninger baseret på bedste praksis til øget modstandsdygtighed over for klimaændringer || Antal demonstrerede innovative politiske tilgange, teknologier, systemer og instrumenter og/eller andre løsninger baseret på bedste praksis til øget modstandsdygtighed over for klimaændringer || En konsolideret overgang til en økonomi med øget modstandsdygtighed over for klimaændringer || Tilknyttet modstandsdygtighed over for klimaændringer, opdelt efter sektorer, der tilskrives demonstrerede nye teknologier, systemer og instrumenter og/eller andre løsninger baseret på bedste praksis udviklet og indført ved at følge Life-eksempler   
1.5.        Forslagets/initiativets
begrundelse 
1.5.1.     Behov, der skal opfyldes på
kort eller lang sigt 
Bidrage
til gennemførelse, ajourføring og udvikling af EU's miljø- og klimapolitik og ‑lovgivning,
herunder integration af miljø- og klimahensyn i andre politikker, og dermed at
bidrage til en bæredygtig udvikling og opfyldelse af målsætningerne og målene
for Europa 2020.
1.5.2.     Merværdi som følge af
EU-foranstaltningen
Life-programmets
merværdi opstår gennem dets konkrete tilgang og fokus, som bevirker, at dets
foranstaltninger er særligt tilpassede til miljø- og klimabehov som det eneste
instrument med midler specielt møntet på miljø- og klimaindsatsen. 
·              
Som EU's platform for udveksling af praksis og
videndeling med henblik på gennemførelse af EU-lovgivning og -politik giver
Life aktører i hele EU mulighed for at lære af hinandens erfaringer med at løse
specifikke miljøproblemer på en mere effektiv måde. Life tiltrækker
partnerskaber, som ellers ville være vanskelige at etablere, med henblik på at
sikre en mere effektiv intervention end medlemsstaternes individuelle
foranstaltninger i form af en øget samling af ressourcer og ekspertise. 
·              
Ved at bistå de medlemsstater, der rummer den mest
værdifulde naturkapital i EU, eller som står over for grænseoverskridende eller
tværnationale miljø- og klimaproblemer, støtter Life en bedre fordeling af
solidaritet og ansvarsdeling, som kan bidrage til at bevare EU's fælles
miljø.
·              
Life fungerer som katalysator for
igangsætning af foranstaltninger, som tilvejebringer nødvendige
engangsinvesteringer inden for specifikke områder, eliminerer indledende
barrierer for gennemførelsen af EU's miljø- og klimapolitik og tester nye
tilgange med henblik på fremtidig opskalering. 
·              
Life udjævner kløfter og eksternaliteter, skaber
bevidsthed og påviser fordelene ved miljøbeskyttelse og klimatiltag, så
bæredygtigheden og udvidelsen af projektresultater sikres. 
·              
Life hjælper medlemsstater og interessenter med at
fremme og forbedre gennemførelsen af EU-lovgivning ved at skabe synergier på
tværs af EU-fonde og nationale fonde, og det bruges som løftestang for
tilvejebringelse af yderligere midler fra offentlige og private ressourcer.
·              
Øget sammenhæng i EU's indsats: Et særligt instrument for miljø- og klimaindsatsen giver Kommissionen
bedre mulighed for at udforme prioriteter og sikre, at tilgængelige ressourcer
bruges effektivt til miljøbeskyttelse og klimatiltag gennem udvælgelse af de
bedste projekter i hele EU. Mere ensartet gennemførelse af EU-lovgivning opnås
gennem udbredelse af bedste praksis (f.eks. metoder, der er udviklet og nu
anvendes mere bredt, forvaltningsplaner osv.).
·              
Udfyldning af kløft og mere effektiv central
indsats: Et specifikt instrument er mere fleksibelt og
finansierer projekter, der ellers ikke ville være blevet finansieret af andre
midler (f.eks. projekter forvaltet af støttemodtagere, der ikke er berettiget
til anden støtte). 
·              
Et specifikt instrument øger synligheden af
miljø- og klimaindsatsen ved at bringe EU nærmere borgerne og vise EU's
engagement i miljø- og klimamål, så disse mål bliver mere relevante.
·              
Løsninger på nye miljøudfordringer af EU-interesse: Interessenter støder ofte på miljøproblemer, hvor der
endnu ikke findes en løsning, og som vil resultere i højere omkostninger, hvis
de ikke løses på et tidligt tidspunkt.
1.5.3.     Erfaringer fra lignende
foranstaltninger
Life-evalueringer bekræfter, at
Life-programmet er et vellykket EU-instrument til gennemførelse af EU's miljøpolitik,
har en betydelig europæisk merværdi, er tilstrækkeligt effektivt og har ydet et
væsentligt bidrag til gennemførelsen af EU's miljø- og klimapolitik og
-lovgivning.
Støtte
(som udgør 78 % af bevillingerne, dvs. 300 mio. EUR i 2013) har
spillet en vigtig rolle i gennemførelsen af habitatdirektivet og
fugledirektivet og i afprøvningen af nye tilgange og teknologier, har
demonstreret sin evne til at fungere som katalysator for gennemførelsen af
nogle af de mest krævende direktiver og har derfor banet vejen for fortsat
forvaltning gennem andre fonde. Life+ har også øget bevidstheden om miljø- og
klimaspørgsmål og borgernes adgang til relevante oplysninger og har skabt
samarbejdsplatforme og -partnerskaber vedrørende udveksling af bedste praksis.
Driftstilskud til ngo'er har lettet deres deltagelse i udviklingen og
gennemførelsen af EU's miljø- og klimapolitik og -lovgivning som krævet i
Aarhuskonventionen.
Midtvejsevalueringen
af Life+ konkluderede også, at de ændringer, der er indført i Life+-forordningen
(konsolidering af tre former for foranstaltninger i ét retsgrundlag, udvidelse
af naturkomponenten til at omfatte bredere biodiversitetsspørgmål, udvidelse af
miljøkomponenten i overensstemmelse med prioriteterne i det sjette
miljøhandlingsprogram og en ny komponent for information og kommunikation) har
øget programmets kapacitet til at sikre europæisk merværdi og forbindelsen til
EU's politiske målsætninger.
I
evalueringerne udpeges endvidere områder, hvor Life+ bør forbedres med henblik
på at udnytte hele dets potentiale for europæisk merværdi:
·              
bedre fokus og prioritering: bottom-up-tilgangen og
bredden af støtteberettigede indsatsområder giver kun Kommissionen begrænsede
muligheder for at stimulere efterspørgslen inden for højt prioriterede områder,
navnlig i Life-programmets komponent for miljø og forvaltning (som også
omfatter klimaindsatsen)
·              
bedre udnyttelse af projektresultater og overførsel
af knowhow: kommunikations- og netværksaktiviteter er obligatoriske i
Life-prøjekter, men delingen af bedste praksis og kapacitetsopbygning med
henblik på gennemførelse af EU's regelværk må styrkes
·              
stærkere synergier med andre EU-fonde: mange
miljøvenlige landbrugsforanstaltninger blev afprøvet under Life+ og
efterfølgende indført i medlemsstaternes programmer for udvikling af
landdistrikter, men der er plads til forbedringer
·              
ophævelse af begrænsninger for støtte til
aktiviteter uden for EU: de har begrænset programmets effektivitet til at
opfylde nogle EU-miljømålsætninger.
Revisionsretten
har i en særberetning offentliggjort i 2009 konkluderet, at Life er et
velforvaltet program, som løbende forbedres.
1.5.4.     Sammenhæng med andre relevante
instrumenter og eventuel synergivirkning
I
den efterfølgende evaluering, midtvejsevalueringen og forhåndsevalueringen
konkluderes det, at kun en meget lille del af projekterne kunne være blevet
finansieret af andre EU-midler (primært rammeprogrammet for konkurrenceevne
og innovation og RP7), hvis Life+ ikke havde eksisteret. For nogle
Life+-delområder, f.eks. information og kommunikation, er mulighederne for
alternativ finansiering næsten ikke-eksisterende. 
Markedsdrevet innovation i den private sektor
tilgodeses dog tilsyneladende lige så godt af andre initiativer, som f.eks. det
fremtidige Horisont 2020. Økoinnovation handler dog ikke kun om at udvikle nye
forbrugerprodukter og -teknologier, der i sig selv er renere og grønnere. Det
handler også om at skabe bedre praksis og bedre tilgange i hele samfundet. Andre
EU-midler imødegår markedssvigt, men institutionelle svagheder imødegås knapt
så godt. Dette gælder navnlig aktiviteter i forbindelse med løsninger på miljø-
og klimarelaterede udfordringer, der er drevet af udviklingspolitik og rettet
mod den offentlige sektor, men som har begrænset eller intet potentiale for
markedsintroduktion og blot fremmer nye og mere omkostningseffektive
gennemførelsesmetoder. 
Life-programmet
vil derfor i højere grad fokusere på innovation rettet mod den offentlige
sektor og på at finde løsninger, der i de fleste tilfælde bedst gennemføres via
offentlig-private partnerskaber. Udvikling af lavemissionsteknologi hæmmes
ligeledes ofte af usikkerhed og utilstrækkelig videnoverførsel. Nyudviklede
teknologier skal testes i lille målestok. Markedsintroduktion og omfattende
løsninger er i stigende grad omfattet af Horisont 2020, men der er stadig gode
muligheder for at fremme udviklingen af lokale løsninger og løsninger rettet
mod den offentlige sektor samt teknologier i mindre sammenhænge, der fokuserer
på små og mellemstore virksomheder med det formål at hjælpe dem med at forbedre
deres miljø- og klimapræstationer. Life har traditionelt håndteret disse
udfordringer ved at tilvejebringe løsninger i mindre målestok, der kan anvendes
som model – også på tværs af grænser.
Samarbejde
etableres med det fremtidige Horisont 2020 samt instrumentet for
konkurrenceevne og små og mellemstore virksomheder med henblik på at sikre
synergi inden for navnlig disse områder. Det kan f.eks. tænkes, at idéer
udviklet under Horisont 2020 testes og demonstreres i forbindelse med
gennemførelsen af specifik EU-lovgivning via et Life-projekt. Life-programmet
kan ligeledes opbygge kapacitet og øge bevidstheden om bedre gennemførelse af forskningsresultater.

Life-programmet
er også forbundet med andre EU-fonde, som f.eks. samhørighedsfondene (ESF,
EFRU og SF), Den Europæiske Landbrugsfond for Udvikling af
Landdistrikterne (ELFUL) eller Den Europæiske Hav- og Fiskerifond (EMFF).
Life-programmet supplerer disse fonde, da det finansierer specifikke former for
aktiviteter og foranstaltninger, der primært har til formål at skabe miljø-
eller klimafordele, eller som skal gennemføre miljø- og klimalovgivning.
Life-programmet udfylder derfor en kløft. I den henseende kan det blive
et af de primære EU-instrumenter til finansiering af naturbevaring (på områder,
hvor den fælles landbrugspolitik ikke kan spille en væsentlig rolle) og miljøbeskyttelse
i "de mere udviklede regioner", eftersom disse regioner ville have
begrænsede muligheder for at vælge prioriteter under de nye
samhørighedspolitiske instrumenter. 
Life-programmet
vil endvidere styrke sin rolle som katalysator og løftestang ved at blive en
drivkraft for mobiliseringen af andre EU-fonde, f.eks. gennem integrerede
projekter. Til dette kræves der en mere sammenhængende tilgang med andre fonde.
I FFR-meddelelsen fastsatte Kommissionen en struktureret forbindelse ved at
henvise til "integrerede projekter" i den fælles strategiske ramme.
Denne strukturerede forbindelse for integrerede projekter udvikles i detaljer
ved udformningen af den fælles strategiske ramme og kan omfatte oprettelse af
et styringsudvalg og strukturerede informationskanaler.
Kommissionen
tilkendegiver i sin FFR-meddelelse, at den med forbehold af en
konsekvensanalyse agter at øge andelen af EU-budgettet til klimaforanstaltninger
til mindst 20 % med bidrag fra forskellige politikker. Programmet for
miljø- og klimaindsatsen (Life) vil bidrage til dette mål. Et delprogram for
klimaindsatsen er inkluderet i Life-programmet med særlige ressourcer og
specifikke målsætninger vedrørende klimaet ledsaget af resultatindikatorer.
1.6.        Varighed og finansielle
virkning 
ý Forslag/initiativ af begrænset
varighed 
–     
ý  Forslag/initiativ gældende fra den 1.1.2014 til den 31.12.2020
–     
ý  Finansiel virkning fra 2014 – 2023. 
¨ Forslag/initiativ af ubestemt varighed
–     
Iværksættelse med en indkøringsperiode fra ÅÅÅÅ til
ÅÅÅÅ
–     
derefter gennemførelse i fuldt omfang
1.7.        Påtænkt(e)
forvaltningsmåde(r)[52] 
ý Central forvaltning varetaget direkte af Kommissionen 
ý Central forvaltning varetaget indirekte ved delegation af gennemførelsesopgaver til:
–     
ý  forvaltningsorganer 
–     
¨  organer oprettet af Fællesskaberne[53]

–     
¨  nationale offentlige organer eller public service-organer 
–     
¨  personer med ansvar for gennemførelse af specifikke foranstaltninger
i medfør af afsnit V i traktaten om Den Europæiske Union, identificeret i den
pågældende basisretsakt som omhandlet i finansforordningens artikel 49 
¨ Delt forvaltning
sammen med medlemsstaterne 
¨ Decentral forvaltning sammen med tredjelande 
ý Forvaltning i fællesskab med internationale organisationer: yderligere opgaver kan overdrages
til EIB, EIF eller andre finansielle institutioner, internationale
organisationer, organer, der har fået overdraget offentlige
tjenesteydelsesopgaver, eller organer omhandlet i artikel 185 i forordning (EF,
Euratom) nr. 1605/2002.
Hvis der angives flere
metoder, gives der en nærmere forklaring i afsnittet "Bemærkninger" i
dette punkt.
2.           FORVALTNINGSFORANSTALTNINGER 
2.1.        Bestemmelser om overvågning
og rapportering 
Her anføres hyppighed
og nærmere bestemmelser.
I
henhold til midtvejsevalueringen var den nuværende overvågning og evaluering
generelt effektiv. Der kunne dog ønskes øget fokus på resultater. I lyset heraf
baseres overvågningsrammen på den ramme, der foreslås for det nuværende instrument.[54] Rammen består af to niveauer: 
1. Overvågning af output, resultater og indvirkninger på projekt- og
programniveau
Overvågningen
af programmets effektivitet gennemføres på projekt- og programniveau. 
På projektniveau omfatter det, ligesom i
dag, et krav om, at forslag til projekter skal omfatte tabeller med forventede
resultater. Disse tabeller udgør grundlaget for overvågning af
projektfremskridtet. Resultatindikatorer tilpasses ud fra de indikatorer, der
er anført i afsnit 1.4.4, så de afspejler programmets nye tiltag.
Resultattabeller skal ajourføres og indgives igen sammen med midtvejsrapporten
og den endelige rapport. 
Overvågningsrammen
omfatter besøg hos alle projekter mindst én gang om året og besøg af
Kommissionens medarbejdere mindst én gang under projektets gennemførelse. Der
oprettes en overvågningssag ved indledningen af hvert projekt. Det er en kort
rapport med en beskrivelse af projektet, som opsummerer foranstaltninger samt
forventede resultater. Overvågningsteamets årlige besøg gør det lettere at
skabe et overblik over projektgennemførelsen på stedet, så problemer kan
identificeres på et tidligt tidspunkt. Der gives tilbagemeldinger til
støttemodtageren med henblik på at forbedre indsatsen. Projekter skal endvidere
indgive rapporter som grundlag for mere detaljeret vurdering af fremskridt, der
berettiger til støtte.
Ligesom
i dag skal projektet sammen med den endelige rapport indgive en såkaldt
"After Life-plan", herunder bl.a. en liste over forventede
virkninger, der kan bruges som grundlag for vurderingen af projektresultaternes
bæredygtighed. Den nuværende praksis med efterfølgende overvågningsbesøg hos
udvalgte projekter fortsættes. 
På programniveau fastsætter de flerårige
arbejdsprogrammer de specifikke tematiske prioriteter for hele deres varighed
og specifikke mål for hver prioritet inden for hvert område, herunder
forventede resultater (dvs. forventet antal integrerede projekter, Life-projekternes
dækning af under Natura 2000, Life-projekternes dækning under
vandområdedistrikter osv.). Ved afslutningen af hvert års indkaldelse af
forslag analyserer Kommissionen, om et tilstrækkeligt antal projekter for et
bestemt indsatsområde er blevet finansieret, og gennemfører justeringer, som er
nødvendige for at opfylde arbejdsprogrammet og midtvejsmålene. Tematiske
rapporter, som opsummerer hovedresultaterne for særlige prioriteter, udvikles
efter afslutningen af det flerårige arbejdsprogram. Dette vil også udgøre
grundlaget for udbredelse af resultater og anvendelse af dem i udviklingen og gennemførelsen
af politikker. Den nuværende praksis med at afholde en årlig konference for
hvert delprogram fortsættes. 
Der
foretages en midtvejsevaluering og en efterfølgende evaluering af programmet. 
2. Sporing af udgifter på projekt- og programniveau
For
at dokumentere de sidegevinster, som begge delprogrammer kan tilføre specifikke
prioriteter, som f.eks. klimaindsatsen og biodiversiteten, og for at bedre at
illustrere det tilgængelige udgiftsniveau gennem programmet for disse
prioriteter omfatter overvågningsrammen også metoden til sporing af
klimarelaterede og biodiversitetsrelaterede udgifter som defineret i
FFR-meddelelsen , som er udledt af OECD's "Rio markers". 
I
forhold til klimaindsatsen anføres det i meddelelsen, at integrering af
klimaindsatsen skal være synlig, robust og ledsaget af en klar og tværgående
forpligtelse til at udpege, hvor budgettet fremmer klimaindsatsen eller
energieffektiviteten, så EU klart kan fastsætte, hvor stor en andel af
udgifterne der vedrører klimaindsatsen, ved hjælp af en fælles
sporingsprocedure for klimarelaterede udgifter. 
Klimarelaterede
udgifter spores ved hjælp af tre kategorier baseret på en metode udviklet af
OECD ("Rio markers"): udgifter, hvor klimaet er det primære mål
(regnes som 100 % – kun relateret til klima); udgifter, hvor klimaet er et
vigtigt, men ikke det dominerende mål (regnes som 40 % – væsentligt
relateret til klima); og udgifter, der ikke vedrører klimamål (regnes som
0 % – ikke relateret til klima). 
På
biodiversitetsområdet vil de "Rio markers", som OECD har opstillet,
og som Kommissionen allerede benytter i forbindelse med eksterne instrumenter,
blive inddraget i de eksisterende metoder for resultatmåling, der benyttes for
EU's programmer. Det vil være med til at synliggøre de sidegevinster,
udgifterne til klima og biodiversitet giver, og de gevinster for
biodiversiteten, som klimaudgifterne til REDD+-foranstaltningerne (Reducing
Emissions from Deforestation and Forest Degration) giver. 
På projektniveau spores klimarelaterede og
biodiversitetsrelaterede udgifter ved at udbygge den nuværende praksis med i
forslagene at gøre det muligt at angive, om projektet kan betragtes som klimarelateret,
så det også omfatter biodiversitet, ved kategorisering efter disse "Rio
markers". Derved kan udgifterne vedrørende disse to prioriteter udpeges
for hvert år.
På programniveau beregnes overslag over
klimarelaterede og biodiversitetsrelaterede udgifter efter "Rio
markers"-metoden på grundlag af de flerårige arbejdsprogrammer, som
fastsætter de tematiske prioriteter i dets varighed. Derved kan det vejledende
udgiftsniveau vedrørende disse to prioriteter udpeges for hvert år på tværs af
Life-programmet.
2.2.        Forvaltnings- og
kontrolordning 
Life-programmet forvaltes centralt og direkte
af Kommissionen, som delvist delegerer forvaltningen til et eksternt organ.
Kommissionen bistås af udvalget for Life-programmet for miljø- og klimaindsats,
der vil få en dobbelt karakter med navnlig forskellige formænd og forskellige
sammensætninger afhængigt af, om de aktuelle emner vedrører delprogrammet for
miljø eller delprogrammet for klimaindsatsen. 
De vigtigste elementer i det interne
kontrolsystem er:
–                        
de finansielle kredsløb, især forhåndskontrol af
transaktioner
–                        
finansiel kontrol under tildelingsprocessen
–                        
finansiel, regnskabsmæssig og andre former for ledelsesmæssig
rapportering samt
–                        
efterfølgende revision på stedet af støttemodtagere.
De tilskud, der revideres, udvælges ud fra en risikobetragtning (for at påvise
og korrigere fejl) eller på grundlag af et repræsentativt udsnit (således at
den anvisningsberettigede får rimelig forvisning om, at transaktionerne er
lovlige og korrekte).
Kontrolstrategien imødekommer anbefalingerne
fra evalueringerne af programmet, rapporterne fra den interne revisor og
Revisionsrettens særberetning med henblik på at øge effektiviteten og den
europæiske merværdi af programmet.
2.2.1.     Konstaterede risici 
De risici, der er konstateret i forbindelse
med programmerne, kan opdeles i følgende hovedkategorier:
·              
Mangelfuld koordinering (med forvaltningsorganet,
andre donorer eller finansielle institutioner) 
·              
Ineffektiv udnyttelse af administrative ressourcer
(begrænsede krav til proportionalitet) 
·              
Risiko for manglende klar definition af
ansvarsfordeling i forbindelse med forvaltning og kontrol af opgaver delegeret
til organet 
·              
Risiko for utilstrækkeligt/ineffektivt målrettet
anvendelse af tilskud og risiko for for stor spredning af tilskud på grund af
større territorialt eller tematisk område 
·              
Fejl og mangler, der opstår på grund af reglernes
kompleksitet (f.eks. udgifters støtteberettigelse), og ustabil ramme for
temaer, prioriteter og regler
·              
Svagheder i forvaltnings- og kontrolsystemer hos
generaldirektorat eller forvaltningsorgan
·              
En risikoanalyse baseret på transaktionernes
karakter resulterer i følgende rangordning fra opfattet høj risiko til lav
risiko: integrerede projekter (nyt koncept, kompleks forvaltning),
aktivitetstilskud til mindre traditionelle projekter, driftstilskud og indkøb
·              
Ny type projekter (integrerede projekter) medfører
nye udfordringer: koordinering og samarbejde, samling af ressourcer samt deling
af bedste praksis og ekspertise.
2.2.2.     Planlagte(e)
kontrolredskab(er) 
Forvaltningsstruktur: forenkling og
strømlining
Efter
planen delegeres en del af forvaltningsopgaverne under programmet til et
eksisterende forvaltningsorgan. Dette organ tilpasser sin egen ramme for
finansiel kontrol til det nye program, herunder oprette en afdeling for
efterfølgende revision under tilsyn af den anvisningsberettigede. Denne
afdeling vil være under tilsyn af forvaltningsorganets interne revisor. 
For
at sikre ensartede forvaltnings- og kontrolsystemer skal generaldirektoraterne
og forvaltningsorganet udveksle bedste praksis og viden. Der afholdes
vejlednings- og uddannelsesmøder med det formål. 
Generaldirektoraterne
fører tilsyn med forvaltningsorganet og har beføjelse til at delegere
ansvarsområderne og kontrollere gennemførelsen. Overvågning og tilsyn
gennemføres på tre niveauer: politisk og strategisk, administrativt samt
forvaltnings- og driftsmæssigt. Revision planlægges på niveauet for
forvaltningsorganet eller niveauet for støttemodtagere.
Intensitet og karakter af kontrol i forhold til risiko
Indkøb: forhåndskontrol og overvågning af alle
sager
Projekter:
-
Projektudvælgelse/-evaluering/-forhandling: forebyggende kontrol af alle sager,
evt. med bistand fra eksterne eksperter
-
Projektgennemførelse ved hjælp af tilskud: forebyggende og opsøgende
overvågning, kontrolbesøg for hvert projekt mindst én gang under projektet
-
Inden endelig udbetaling: opsøgende og korrigerende kontrol,
skrivebordsgennemgang af alle sager, herunder udbredt anvendelse af eksterne
revisorerklæringer.
Hvert
år gennemføres efterfølgende kontrol af tilskud på stedet. Endvidere indføres
en ny form for skrivebordskontrol med henblik på at foretage
forvaltningskontrol uden besøg på stedet.
Revision af strategi:
Denne
strategi revideres ved en forbedring af repræsentativiteten af de udvalgte population,
der underkastes revision og kontrol.
Omkostninger og fordele ved kontrol
Historiske
data: De anslåede udgifter til kontrol i forbindelse med tilskud forvaltet
under Life+ udgjorde i 2010 7,6 mio. EUR fordelt på følgende måde:
-
udvælgelse: 0,6 mio. EUR
-
projektforvaltning: 4,5 mio. EUR
-
forhåndskontrol på stedet: 1,8 mio. EUR
-
eksterne revisorerklæringer: 0,1 mio. EUR
-
efterfølgende revision: 0,6 mio. EUR.
Dette
beløb svarer 3,5 % af det samlede tilskudsbeløb udbetalt i 2010.
Risikoen
for manglende overensstemmelse blev i den årlige aktivitetsrapport for 2010
anslået til at udgøre 2,5 % af det samlede beløb udbetalt til tilskud og
under 2 % af aktivitetens samlede budget.
Beløbet
for udgifter til kontrol anslås at falde let til 7,5 mio. EUR for
hele perioden med følgende fordeling i 2020:
-
udvælgelse: 0,5 mio. EUR
-
projektforvaltning: 4 mio. EUR
-
forhåndskontrol på stedet: 1,5 mio. EUR
-
eksterne revisorerklæringer: 0,5 mio. EUR
-
efterfølgende revision: 1 mio. EUR.
Det
forventede risikoniveau for manglende overensstemmelse bør derfor falde på
grund af de to hovedelementer:
-
overgangen til omfattende brug af eksterne revisorerklæringer, som forventes at
reducere fejlprocenten med 10 %
-
begrænsningen af støtteberettigelse for personaleomkostninger til personale,
der er ansat specifikt til projektet.
Personaleomkostninger
tegner sig for 30 % af omkostningerne og næsten 50 % af fejlene. Hvis
denne foranstaltning halverer de personaleomkostninger, der skal
medfinansieres, vil fejlprocenten sandsynligvis også blive halveret. Det skal
bemærkes, at det er lettere at registrere den tid, som ekstra personale bruger
på et projekt, end den tid, der bruges af fast personale, som generelt arbejder
på flere projekter samtidig. Der kan i så fald forventes et fald på 5 % i
procentdelen af ikke-overensstemmelse.
De
nominelle omkostninger til kontrol vil falde fra 7,6 til
7,5 mio. EUR, men fejlprocenten forventes at falde med 40 %,
hvilket svarer til et fald fra 2,6 % til 1,6 % af det samlede beløb
udbetalt i støtte.
Målet
for intern kontrol for Life-programmet er at begrænse den tilbageværende fejlprocent
(efter korrektioner) til et interval mellem de forventede 1,6 % og den
"væsentlighedsprocent" på 2 %, som Revisionsretten har fastsat.
2.3.        Foranstaltninger til
forebyggelse af svig og uregelmæssigheder 
Angiv eksisterende
eller påtænkte forebyggelses- og beskyttelsesforanstaltninger.
De
støtteberettigede parter er: primært lokale, regionale og nationale
myndigheder, ngo'er, store virksomheder, små og mellemstore virksomheder,
universiteter, forskningsinstitutioner osv.
Forslag
udvælges ud fra støttemodtagernes faglige kompetencer og finansielle stabilitet
samt andre kriterier, der følger af retsgrundlaget.
Under
udvælgelsesprocessen benyttes systemet for tidlig varsling til at påvise mulige
risici ved potentielle støttemodtagere af centralt forvaltede tilskud.
For
at forhindre dobbelt finansiering indføres konsultationer mellem
tjenestegrenene vedrørende listen over projekter, og risikoen for dobbelt
finansiering er en del af kriterierne for udvælgelse af projekter, der
efterfølgende revideres på stedet.
Kurser
i de forskellige faser af projektcyklusforvaltningen tilrettelægges på stedet
for projektledere med henblik på at imødekomme forvaltningsmæssige og
finansielle behov. Der vil blive mulighed for direkte kontakt med Kommissionens
ansatte på projekt- og finansieringsområdet for at besvare konkrete spørgsmål.
Hovedkravene
i støtteaftalen forklares støttemodtagerne under besøg på stedet og
koordineringsmøder. 
Der
vil blive afholdt informationsmøder for revisorer vedrørende kendetegnene for
svig, der kan konstateres ved efterfølgende revision af regnskaber på stedet. 
Revisorer
udpeger og vurderer risici for svigagtige regnskaber og reagerer på svig eller
mistanke om svig, der konstateres under revisionen, med at underrette OLAF om
sagerne. De benytter navnlig alle relevante it-værktøjer. Resultaterne af
efterfølgende kontroller bruges ved vurdering og udformning af kontrolsystemet.
Regler
vedrørende omkostningers støtteberettigelse forenkles navnlig for særligt
problematiske kategorier, som f.eks. personaleomkostninger og moms.
Der
kræves revisorerklæringer for foreløbige og endelige udbetalinger.
Samarbejde
(uddannelse eller information) mellem forvaltningen og OLAF forventes.
Revisionsmodulet
i ABAC ajourføres og udnyttes fuldt ud for at forhindre, konstatere og
korrigere dobbelt finansiering.
Overvågningsteam
kan benyttes i forbindelse med tilsyn på stedet i de forskellige faser af
projektgennemførelsen.
Retsgrundlaget
omhandler specifikt OLAF's ret til at få adgang til alle relevante oplysninger.
Ud
over at anvende alle reguleringsordninger udformer Generaldirektoratet for
Miljø og Generaldirektoratet for Klima en strategi mod svig, der er i
overensstemmelse med Kommissionens nye strategi til bekæmpelse af svig (CAFS),
som blev vedtaget den 24. juni 2011, med det formål bl.a. at sikre, at de
interne kontroller vedrørende svig er i fuld overensstemmelse med CAFS, og at
tilgangen til forvaltning af risikoen for svig gør det muligt at identificere
områder med risiko for svig. Om nødvendigt etableres en netværksgruppe og de
nødvendige it-værktøjer til analyse af tilfælde svig i forbindelse med
Life-programmet. Risikoen for svig integreres i risikostyringsprocessen. 
I
forbindelse med indsatsten for at forebygge og konstatere svig har
generaldirektoraterne udpeget en korrespondent, der som en del af netværket til
forebyggelse og konstatering af svig skal deltage i relevante netværks- og
arbejdsgrupper under generaldirektoraterne. Generaldirektoraterne vil styrke
bevidstheden om potentielt svig blandt personalet og udsende oplysninger om
ansvarlige myndigheder og procedurer for rapportering af svig.
3.           FORSLAGETS/INITIATIVETS ANSLÅEDE
FINANSIELLE VIRKNINGER 
3.1.        Berørt(e) udgiftspost(er) i
budgettet og udgiftsområde(r) i den flerårige finansielle ramme 
·      Eksisterende udgiftsposter i budgettet 
I samme rækkefølge som udgiftsområderne i den
flerårige finansielle ramme og budgetposterne.
 Udgiftsom­råde i den flerårige finansielle ramme || Budgetpost || Udgifternes art || Bidrag 
 Nummer [Betegnelse………………………...……….] || OB/IOB ([55])   || fra EFTA-lande[56] || fra kandidat­lande[57] || fra tredjelande || jf. artikel 18, stk. 1, litra aa), i finansforordningen 
 Udgifts­område 2: bæredyg­tig vækst og udnyttelse af naturres­sourcer || Miljø- og klimaindsats     || OB || JA || JA || NEJ || NEJ 
·      Nye budgetposter, som der er søgt om 
I samme rækkefølge som
udgiftsområderne i den flerårige finansielle ramme og budgetposterne.
 Udgifts­område i den flerårige finansielle ramme || Budgetpost || Udgifternes art || Bidrag 
 Nummer Udgiftsområde 2 || OB/IOB || fra EFTA-lande || fra kandidat-lande || fra tredjelande || jf. artikel 18, stk. 1, litra aa), i finansforordningen 
 2 || 07 03 80 01 – Miljø ny Life+ (driftsudgifter) || OB || JA || JA || JA || NEJ 
 2 || 07 03 80 02 – Klimaindsats nyt Life+-program (driftsudgifter) (eller ny betegnelse oprettes under specifik budgetpost) || OB || JA || JA || JA || NEJ 
 2 || 07 01 04 02 – Miljø nyt Life+-program (udgifter til den administrative forvaltning) || IOB || JA || JA || JA || NEJ 
 2 || 07 01 04 06 – Klimaindsats ny Life+-program (udgifter til den administrative forvaltning) (eller ny betegnelse oprettes under specifik budgetpost) || IOB || JA || JA || JA || NEJ 
3.2.        Anslåede virkninger for
udgifterne 
3.2.1.     Sammenfatning af den anslåede
virkning for udgifterne 
i mio. EUR (3 decimaler)
 Udgiftsområde i den flerårige finansielle ramme || 2 || Bæredygtig vækst: Naturressourcer   
 GD: CLIMA + ENV ||   ||   || 2014 || 2015 || 2016 || 2017 || 2018 || 2019 || 2020 || 2021 og efterfølgende år || I ALT || 
  Aktionsbevillinger ||   ||   ||   ||   ||   ||   ||   ||   ||   || 
 07 03 80 01 (ny budgetpost oprettes) ENV-del || Forpligtelser || (1) || 291,500 || 314,250 || 341,250 || 371,000 || 404,250 || 437,750 || 420,500 ||   || 2 580,500 || 
 Betalinger   || (2) || 22,238 || 155,963 || 151,764 || 249,364 || 265,615 || 296,415 || 361,226 || 1,077,916 || 2 580,500 || 
 XX 03 80 02 (ny budgetpost oprettes) (eller ny betegnelse oprettes under specifik budgetpost) CLIMA-del || Forpligtelser || (1a) || 98,700 || 106,800 || 115,400 || 124,500 || 133,200 || 142,800 || 136,700 ||   || 858,100 || 
 Betalinger || (2a) || 13,845 || 60,140 || 59,596 || 94,411 || 101,872 || 105,185 || 138,201 || 284,850 || 858,100 || 
 Administrationsbevillinger finansieret over bevillingsrammen for delprogrammer[58]   ||   ||   ||   ||   ||   ||   ||   ||   ||   || 
 07 01 04 02 (ny budgetpost oprettes) MILJØ-del ||   || (3) || 19,000 || 22,500 || 23,250 || 22,000 || 18,000 || 14,500 || 13,750 ||   || 133,000 
 XX 01 04 06 (ny budgetpost oprettes) (eller ny betegnelse oprettes under specifik budgetpost)   KLIMA-del ||   ||   || 4,800 || 5,450 || 6,100 || 6,500 || 7,550 || 7,950 || 8,050 ||   || 46,400 
 Bevillinger for GD ENV I ALT || Forpligtelser ||   || 310,500 || 336,750 || 364,500 || 393,000 || 422,250 || 452,250 || 434,250 ||   || 2 713,500 
 Betalinger ||   || 41,238 || 178,463 || 175,014 || 271,364 || 283,615 || 310,915 || 374,976 || 1 077,916 || 2 713,500 
 Bevillinger for GD CLIMA I ALT || Forpligtelser ||   || 103,500 || 112,250 || 121,500 || 131,000 || 140,750 || 150,750 || 144,750 ||   || 904,500 
 Betalinger ||   || 18,645 || 65,590 || 65,696 || 100,911 || 109,422 || 113,135 || 146,251 || 284,850 || 904,500 
  Aktionsbevillinger I ALT || Forpligtelser || (4) || 390,200 || 421,050 || 456,650 || 495,500 || 537,450 || 580,550 || 557,200 ||   || 3 438,600 || 
 Betalinger || (5) || 36,083 || 216,103 || 211,360 || 343,775 || 367,487 || 401,600 || 499,427 || 1 362,766 || 3 438,600 || 
  Administrationsbevillinger finansieret over bevillingsrammen for delprogrammer I ALT || (6) || 23,800 || 27,950 || 29,350 || 28,500 || 25,550 || 22,450 || 21,800 ||   || 179,400 
 Bevillinger under UDGIFTSOMRÅDE 2 i den flerårige finansielle ramme I ALT || Forpligtelser || =4+ 6 || 414,000 || 449,000 || 486,000 || 524,000 || 563,000 || 603,000 || 579,000 ||   || 3 618,000 || 
 Betalinger || =5+ 6 || 59,883 || 244,053 || 240,710 || 372,275 || 393,037 || 424,050 || 521,227 || 1 362,766 || 3 618,000 || 
Hvis flere udgiftsområder påvirkes af
forslaget/initiativet:
  Aktionsbevillinger I ALT || Forpligtelser || (4) ||   ||   ||   ||   ||   ||   ||   ||   ||   
 Betalinger || (5) ||   ||   ||   ||   ||   ||   ||   ||   ||   
  Administrationsbevillinger finansieret over bevillingsrammen for delprogrammer I ALT || (6) ||   ||   ||   ||   ||   ||   ||   ||   ||   || 
             Bevillinger under UDGIFTSOMRÅDE 1-4 i den flerårige finansielle ramme I ALT (Referencebeløb) || Forpligtelser || =4+ 6 ||   ||   ||   ||   ||   ||   ||   ||   ||   
 Betalinger || =5+ 6 ||   ||   ||   ||   ||   ||   ||   ||   ||   
 Udgiftsområde i den flerårige finansielle ramme || 5[59] || Udgiftsområde 5 Administration 
i mio. EUR (3 decimaler)
 GD ENV OG CLIMA ||   ||   || 2014 || 2015 || 2016 || 2017 || 2018 || 2019 || 2020 ||   || I ALT 
  ENV Menneskelige ressourcer (mio. EUR) || 9,184 || 9,320 || 9,528 || 9,871 || 10,082 || 10,285 || 10,564 ||   || 68,834 
  CLIMA Menneskelige ressourcer (mio. EUR) || 3,175 || 3,222 || 3,575 || 3,792 || 4,020 || 4,100 || 4,180 ||   || 26,064 
 I ALT Menneskelige ressourcer (mio. EUR) || 12,359 || 12,542 || 13,103 || 13,663 || 14,102 || 14,385 || 14,744 ||   || 94,898 
  ENV Andre administrationsudgifter || 0,392 || 0,400 || 0,409 || 0,417 || 0,425 || 0,434 || 0,442 ||   || 2,919 
  CLIMA Andre administrationsudgifter || 0,173 || 0,177 || 0,194 || 0,199 || 0,202 || 0,220 || 0,224 ||   || 1,389 
 I ALT Andre administrationsudgifter (mio. EUR) || 0,565 || 0,577 || 0,603 || 0,616 || 0,627 || 0,654 || 0,666 ||   || 4,308 
 GD MILJØ OG KLIMA I ALT || Bevillinger || 12,924 || 13,119 || 13,706 || 14,279 || 14,729 || 15,039 || 15,410 ||   || 99,206 
 Bevillinger under UDGIFTSOMRÅDE 5 i den flerårige finansielle ramme I ALT || Forpligtelser i alt = betalinger i alt) || 12,924 || 13,119 || 13,706 || 14,279 || 14,729 || 15,039 || 15,410 || 99,206 
i mio. EUR (3 decimaler)
   ||   || År 2014[60]   || År 2015 || År 2016 || År 2017 || År 2018 || År 2019 || År 2020 || 2021 og efterfølgende år || I ALT 
             Bevillinger under UDGIFTSOMRÅDE 1-5 i den flerårige finansielle ramme I ALT || Forpligtelser || 426,924 || 462,119 || 499,706 || 538,279 || 577,729 || 618,039 || 594,410 || - || 3 717,206 
 Betalinger || 72,807 || 257,172 || 254,416 || 386,554 || 407,766 || 439,089 || 536,637 || 1 362,766 || 3 717,206 
3.2.2.     Anslåede virkninger for
aktionsbevillingerne 
–     
¨  (Forslaget/initiativet indebærer ikke, at der anvendes
driftsbevillinger. 
–     
ý  Forslaget/initiativet indebærer, at der anvendes følgende
aktionsbevillinger:
Forpligtelsesbevillinger i mio. EUR (3
decimaler)
 Der angives mål og resultater   ò ||   ||   || 2014 || 2015 || 2016 || 2017 || 2018 || 2019 || 2020 || I ALT 
 RESULTATER 
 Type resultat[61]   || Gns. omk. ved resultat || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater || Omkostninger || Antal resultater i alt || Samlede omkostninger 
 SPECIFIKT MÅL NR. 1- Miljø og ressourceeffektivitet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || IP[62] || 9,481 || 5 || 42,5 || 7 || 62,5 || 10 || 92,5 || 12 || 112,5 || 13 || 127,5 || 15 || 150 || 15 || 142,5 || 77 || 730 
 - Resultat || Trad.[63] || 1,5 || 44 || 66,25 || 39 || 58,75     || 28 || 41,75 || 34 || 35,25 || 24 || 36,50 || 22 || 33,25 || 21 || 30,75 || 202 || 302,50 
 - Resultat || Proc.[64] || 0,282 || 68 || 19,25 || 72 || 20,35 || 74 || 20,90 || 78 || 22 || 82 || 23,10 || 84 || 23,65 || 88 || 24,75 || 546 || 154 
 Subtotal for specifikt mål nr. 1 || 117 || 128 || 118 || 141,60 || 112 || 155,15 || 114 || 169,75 || 119 || 187,10 || 121 || 206,90 || 123 || 198,00 || 825 || 1186,50 
 SPECIFIKT MÅL NR. 2[65]- Biodiversitet   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || IP || 10 || 3 || 30 || 4 || 40 || 6 || 60 || 8 || 80 || 10 || 100 || 10 || 100 || 10 || 100 || 51 || 510 
 - Resultat || Trad. || 1,5 || 60 || 89,50 || 58 || 87,00 || 52 || 78,00 || 46 || 69,50 || 43 || 65,00 || 51 || 76,25 || 44 || 66,50 || 355 || 531,75 
 - Resultat || Proc. || 0,282 || 15 || 4,20 || 16 || 4,44 || 18 || 4,56 || 17 || 4,80 || 18 || 5,04 || 18 || 5,16 || 19 || 5,40 || 119 || 33,60 
 Subtotal for specifikt mål nr. 2 || 78 || 123,70 || 78 || 131,44 || 74 || 142,56 || 71 || 154,30 || 71 || 170,04 || 79 || 181,41 || 73 || 171,90 || 525 || 1075,35 
 SPECIFIKT MÅL NR. 3- Miljøforvaltning ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || Nat || 1,25 || 3 || 3,25 || 5 || 6 || 6 || 8 || 8 || 10 || 8 || 10 || 12 || 15 || 12 || 15 || 54 || 67,25 
 - Resultat || Miljø || 1,28 || 11 || 14 || 9 || 11,754 || 9 || 11,75 || 9 || 11,75 || 9 || 11 || 6 || 7,75 || 6 || 7,5 || 59 || 75,50 
 - Resultat || Ngo'er || 0,300 || 36 || 11 || 37 || 11,25 || 38 || 11,25 || 40 || 12 || 41 || 12,25 || 42 || 12,5 || 44 || 13,25 || 278 || 83,5 
 - Resultat || Proc. || 0,282 || 41 || 11,55 || 43 || 12,21 || 44 || 12,54 || 47 || 13,20 || 49 || 13,86 || 50 || 14,19 || 53 || 14,85 || 328 || 92,40 
 Subtotal for specifikt mål nr. 3 || 91 || 39,80 || 94 || 41,21 || 98 || 43,54 || 104 || 46,95 || 107 || 47,11 || 111 || 49,44 || 115 || 50,60 || 720 || 318,65 
 SPECIFIKT MÅL NR. 4- Modvirkning af klimaændringer ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || Projekter || 2,271 || 13 || 28,50 || 14 || 31,800 || 11 || 24,00 || 12 || 26,50 || 13 || 29,50 || 14 || 32,00 || 13 || 29,50 || 90 || 201,800 
 - Resultat || IP || 5,746 || 0 || 0 || 0 || 0 || 2 || 11,00 || 2 || 11,30 || 2 || 11,50 || 2 || 11,80 || 2 || 12,00 || 10 || 57,60 
 - Resultat || Proc. || 0,282 || 57 || 16,00 || 57 || 16,20 || 60 || 17,00 || 64 || 18,20 || 67 || 19,00 || 73 || 20,50 || 71 || 20,00 || 449 || 126,90 
 Subtotal for specifikt mål nr. 4 || 70 || 44,50 || 71 || 48,00 || 73 || 52,00 || 78 || 56,00 || 82 || 60,00 || 89 || 64,30 || 86 || 61,50 || 549 || 386,30 
 SPECIFIKT MÅL NR. 5 – Tilpasning til klimaændringer ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || Projekter || 2,254 || 16 || 36,500 || 18 || 40,000 || 14 || 32,500 || 16 || 35,600 || 17 || 39,200 || 19 || 43,200 || 17 || 39,000 || 117 || 266,000 
 - Resultat || IP || 5,746 || 0 || 0 || 0 || 0 || 2 || 11,000 || 2 || 11,300 || 2 || 11,500 || 2 || 11,800 || 2 || 12,000 || 10 || 57,600 
 - Resultat || Proc. || 0,282 || 28 || 8,000 || 28 || 8,000 || 30 || 8,500 || 32 || 9,100 || 33 || 9,300 || 33 || 9,300 || 37 || 10,500 || 221 || 62,700 
 Subtotal for specifikt mål nr. 5 || 44 || 44,500 || 46 || 48,000 || 46 || 52,000 || 50 || 56,000 || 52 || 60,000 || 54 || 64,300 || 56 || 61,500 || 348 || 386,300 
 SPECIFIKT MÅL NR. 6- Klimaforvaltning ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat || Projekter || 1,132 || 4 || 4,000 || 4 || 4,700 || 5 || 5,300 || 5 || 5,500 || 5 || 6,000 || 6 || 6,500 || 6 || 6,500 || 35 || 38,500 
 - Resultat || Proc. || 0,282 || 9 || 2,500 || 10 || 2,800 || 10 || 2,800 || 11 || 3,000 || 11 || 3,200 || 12 || 3,400 || 10 || 2,900 || 73 || 20,600 
 - Resultat || Ngo'er || 0,565 || 6 || 3,200 || 6 || 3,300 || 6 || 3,300 || 7 || 4,000 || 7 || 4,000 || 8 || 4,300 || 8 || 4,300 || 48 || 26,400 
 Subtotal for specifikt mål nr. 6 || 19 || 9,700 || 20 || 10,800 || 21 || 11,400 || 23 || 12,500 || 23 || 13,200 || 26 || 14,200 || 24 || 13,700 || 156 || 85,500 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OMKOSTNINGER I ALT || 419 || 390,20 || 428 || 421,05 || 424 || 456,65 || 440 || 495,50 || 454 || 537,45 || 480 || 580,55 || 477 || 557,20 || 3,122 || 3438,6 
3.2.3.     Anslåede virkninger for
administrationsbevillingerne
3.2.3.1.  Sammenfatning 
–     
¨  Forslaget/initiativet medfører ikke anvendelse af
administrationsbevillinger 
–     
ý  Forslaget/initiativet medfører anvendelse af
administrationsbevillinger som anført herunder:
i mio. EUR
(3 decimaler)
 UDGIFTSOMRÅDE 5 i den flerårige finansielle ramme || 2014 || 2015 || 2016 || 2017 || 2018 || 2019 || 2020 || I ALT 
 ENV Menneskelige ressourcer || 9,184 || 9,320 || 9,528 || 9,871 || 10,082 || 10,285 || 10,564 || 68,834 
 CLIMA Menneskelige ressourcer || 3,175 || 3,222 || 3,575 || 3,792 || 4,020 || 4,100 || 4,180 || 26,064 
 ENV Andre admini­strationsudgifter || 0,392 || 0,400 || 0,409 || 0,417 || 0,425 || 0,434 || 0,442 || 2,919 
 CLIMA Andre administrations­udgifter || 0,173 || 0,177 || 0,194 || 0,199 || 0,202 || 0,220 || 0,224 || 1,389 
 UDGIFTSOMRÅDE 5 i den flerårige finansielle ramme – subtotal || 12,924 || 13,119 || 13,706 || 14,279 || 14,729 || 15,039 || 15,410 || 99,206 
 Uden for                UDGIFTSOMRÅDE 5[66] i den flerårige finansielle ramme   ||   ||   ||   ||   ||   ||   ||   ||   
 ENV Andre udgifter af administrativ karakter || 19,000 || 22,500 || 23,250 || 22,000 || 18,000 || 14,500 || 13,750 || 133,000 
 CLIMA Andre udgifter af administrativ karakter || 4,800 || 5,450 || 6,100 || 6,500 || 7,550 || 7,950 || 8,050 || 46,400 
 Uden for UDGIFTSOMRÅDE 5 i den flerårige finansielle ramme – subtotal || 23,800 || 27,950 || 29,350 || 28,500 || 25,550 || 22,450 || 21,800 || 179,400 
 I ALT || 36,724 || 41,069 || 43,056 || 42,779 || 40,279 || 37,489 || 37,210 || 278,606 
3.2.3.2.  Anslået behov for menneskelige
ressourcer 
–     
¨  Forslaget/initiativet indebærer intet behov for menneskelige
ressourcer. 
–     
ý  Forslaget/initiativet kræver brug af personaleressourcer som anført
nedenfor:
Overslag angives i hele tal (eller med højst
én decimal)
 ||   || 2014 || 2015 || 2016 || 2017 || 2018 || 2019 || 2020 
  Stillinger i stillingsfortegnelsen (tjenestemænd og midlertidigt ansatte) || 
 || 07 01 01 01 01 ENV (i hovedsædet og i Kommissionens repræsentationskontorer) || 64,0 || 64,0 || 64,0 || 65,0 || 65,0 || 65,0 || 65,0 
 || XX 01 01 01 02 CLIMA (i hovedsædet og i Kommissionens repræsentationskontorer) (eller ny betegnelse oprettes under specifik budgetpost) || 21,0 || 21,0 || 23,0 || 24,0 || 25,0 || 25,0 || 25,0 
 || XX 01 01 02 (i delegationer) ||   ||   ||   ||   ||   ||   ||   
 || XX 01 05 01 (indirekte forskning) ||   ||   ||   ||   ||   ||   ||   
 || 10 01 05 01 (direkte forskning) ||   ||   ||   ||   ||   ||   ||   
 ||  Eksternt personale (i fuldtidsækvivalenter) [67]   || 
 || 07 01 02 01 ENV (KA, V, UNE under den samlede bevillingsramme) || 8,0 || 8,0 || 8,0 || 8,0 || 8,0 || 8,0 || 9,0 
 || XX 01 02 02 CLIMA (KA, V, UED under den samlede bevillingsramme) (eller ny betegnelse oprettes under specifik budgetpost) || 5,0 || 5,0 || 5,0 || 5,0 || 5,0 || 5,0 || 5,0 
 || XX 01 02 02 (KA, V, UNE, LA og UNE i delegationerne) ||   ||   ||   ||   ||   ||   ||   
 || XX 01 04 yy [68]   || - i hovedsædet[69]   ||   ||   ||   ||   ||   ||   ||   
 ||   || - i delegationerne ||   ||   ||   ||   ||   ||   ||   
 || XX 01 05 02 (KA, V, UNE – indirekte forskning) ||   ||   ||   ||   ||   ||   ||   
 || 10 01 05 02 (KA, V, UNE – direkte forskning) ||   ||   ||   ||   ||   ||   ||   
 || Andre budgetposter (skal angives) ||   ||   ||   ||   ||   ||   ||   
 || I ALT || 98,0 || 98,0 || 100,0 || 102,0 || 103,0 || 103,0 || 104,0 
XX angiver det
berørte politikområde eller budgetafsnit.
Personalebehovet vil
blive dækket ved hjælp af det personale, som GD'et allerede har afsat til
aktionen, og/eller interne rokader i GD'et, hvortil kommer de eventuelle
yderligere bevillinger, som tildeles det ansvarlige GD i forbindelse med den
årlige tildelingsprocedure under hensyntagen til de budgetmæssige
begrænsninger. Beløb og imputeringer vil blive tilpasset afhængig af resultaterne
af den påtænkte overdragelsesproces.
Beskrivelse af de
opgaver, som skal udføres:
 Tjenestemænd og midlertidigt ansatte ||   
 Eksternt personale ||   
3.2.4.     Forenelighed med den nuværende
flerårige finansielle ramme 
–     
ý  Forslaget/initiativet er foreneligt med indeværende flerårige
finansielle ramme.
–     
¨  Forslaget/initiativet kræver omlægning af det relevante udgiftsområde
i den flerårige finansielle ramme.
Der redegøres for omlægningen med angivelse af de
berørte budgetposter og beløbenes størrelse.
i.r.
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[70].
Der redegøres for behovet med angivelse af de berørte
udgiftsområder og budgetposter og beløbenes størrelse.
i.r.
3.2.5.     Tredjeparts bidrag til
finansieringen 
–     
Forslaget/initiativet tillader ikke samfinansiering
med deltagelse af tredjepart 
–     
Forslaget/initiativet indeholder bestemmelser om
samfinansiering, jf. følgende overslag:
i mio. EUR (3 decimaler)
   || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I alt 
 Organ, som deltager i samfinansieringen (angives) ||   ||   ||   ||   ||   ||   ||   ||   
 Samfinansierede bevillinger I ALT ||   ||   ||   ||   ||   ||   ||   ||   
3.3.        Anslåede virkninger for
indtægterne 
–     
ý  Forslaget/initiativet har ingen finansiel virkning for indtægterne.
–     
¨  Forslaget/initiativet har følgende finansielle virkninger:
–                   
¨         på egne indtægter 
–                   
¨         for diverse indtægter 
i mio. EUR (3 decimaler)
 Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[71]   
 År N || År N+1 || År N+2 || År N+3 || Indsæt så mange kolonner som nødvendigt for at vise varigheden af virkningerne (jf. punkt 1.6) 
 Artikel …………. ||   ||   ||   ||   ||   ||   ||   ||   
Med hensyn til diverse
formålsbestemte indtægter angives det, hvilke af budgettets udgiftsposter der
påvirkes.
i.r.
Det oplyses, hvilken
metode der er benyttet til at beregne virkningen for indtægterne.
i.r.
[1]               Meddelelse
fra Kommissionen til Europa-Parlamentet, Rådet, Det Europæiske Økonomiske og
Sociale Udvalg og Regionsudvalget "Et budget for Europa 2020" af
29.6.2011, KOM(2011) 500 endelig.
[2]               "Europa
2020: En strategi for intelligent, bæredygtig og inklusiv vækst",
KOM(2010) 2020 endelig, Bruxelles, den 3. marts 2010, vedtaget af Rådet den 17.
juni 2010.
[3]               Forordning
(EF) nr. 614/2007, EUT L 149 af 9.6.2007, s. 1.
[4]               Direktiv
9243/43/EØF, EFT L 206 af 22.7.1992, s. 50.
[5]               Efterfølgende
evaluering af Life gennemført af COWI i 2009; midtvejsevaluering af Life+
gennemført af GHK i 2010; kombineret konsekvensanalyse og forhåndsevaluering af
Life+-forordningen gennemført af et konsortium under GHK's ledelse i 2011 og
"Climate Change in the future multiannual financial framework"
gennemført af Institute for European Environmental Policy i 2011.
[6]               [henvisning
indsættes ved offentliggørelse].
[7]               http://ec.europa.eu/environment/life/publications/lifepublications/evaluation/index.htm#expost

[8]               http://ec.europa.eu/environment/life/publications/lifepublications/evaluation/index.htm#mte2010

[9]               [henvisning
indsættes ved offentliggørelse].
[10]             [henvisning
indsættes ved offentliggørelse].
[11]             http://ec.europa.eu/environment/life/about/beyond2013.htm.
[12]             http://ec.europa.eu/environment/life/about/beyond2013.htm.
[13]             http://ec.europa.eu/environment/life/about/beyond2013.htm.
[14]             [Henvisning
indsættes].
[15]             Direktiv
2009/147/EF, EUT L 20 af 26.1.2010, s. 7.
[16]             Direktiv
2000/60/EF, EFT L 327 af 22.12.2000, s. 1. 
[17]             Direktiv
2008/56/EF, EUT L 164 af 25.6.2008, s. 19.
[18]             Kommissionens
forslag til Europa-Parlamentets og Rådets afgørelse om Horisont 2020 –
rammeprogrammet for forskning og innovation.
[19]             KOM(2011)
112 endelig.
[20]             Meddelelse
fra Kommissionen til Europa-Parlamentet, Rådet, Det Europæiske Økonomiske og
Sociale Udvalg og Regionsudvalget: En ramme for næste generation af innovative
finansielle instrumenter – EU's egenkapital- og låneplatforme, KOM(2011) 662
endelig, 19.10.201.
[21]             Dette
svarer til 3,2 mia. EUR i faste priser. 
[22]             EUT C […] af ]…], s. […].
[23]             EUT C […] af ]…], s. […].
[24]             KOM(2011) 500 endelig af 29.6.2011.
[25]             EUT
L 149 af 9.6.2007, s. 1.
[26]             Alle
tal i løbende priser.
[27]             KOM(2011)
403 endelig af 29.6.2011.
[28]             EUT L … s. [ref. EFRU].
[29]             EUT L … s. [ref. ESF].
[30]             EUT
L … s. [ref. SH].
[31]             EUT L … s. [ref. EGFL].
[32]             EUT
L … s. [ref. ELFUL].
[33]             EUT
L … s. [ref. EMFF].
[34]             EUT L … s.
[ref. Horisont 2020].
[35]             [Reference
tilføjes efter vedtagelse].
[36]             KOM(2010) 2020 endelig af 3.3.2010.
[37]             KOM(2011) 571 endelig af 20.9.2011.
[38]             KOM(2011) 244 endelig af 3.5.2011.
[39]             EFT L 206 af 22.7.1992, s. 7.
[40]             EUT L 20 af 26.1.2010, s. 7.
[41]             KOM(2011) 112 endelig af 8.3.2011.
[42]             EFT L 248 af 16.9.2002, s. 1.
[43]             EFT L 142 af 14.5.1998, s. 1.
[44]             EFT L 327 af 22.12.2000, s. 1.
[45]             EUT L 164 af 25.6.2008, s. 19.
[46]             KOM(2011)
500 endelig, 29.6.2011, Del II: Politikker, s. 7.
[47]             EUT
L 55 af 28.2.2011, s. 13.
[48]             Alle
tal i løbende priser.
[49]             EFT
L 117 af 5.5.1999, s. 1.
[50]             ABM:
Activity-Based Management (aktivitetsbaseret ledelse) – ABB: Activity-Based
Budgeting (aktivitetsbaseret budgetlægning).
[51]             Jf.
artikel 49, stk. 6, litra a) eller b), i finansforordningen.
[52]             Forklaringer
vedrørende forvaltningsmetoder og henvisninger til finansforordningen findes på
webstedet BudgWeb: http://www.cc.cec/budg/man/budgmanag/budgmanag_en.html.
[53]             Organer
omhandlet i finansforordningens artikel 185.
[54]             Foreslået
overvågnings- og evalueringsramme for Life+-forordningen, Generaldirektorat for
Miljø, 2007.
[55]             OB
= opdelte bevillinger / IOB = ikke-opdelte bevillinger.
[56]             EFTA:
Den Europæiske Frihandelssammenslutning 
[57]             Kandidatlande
og i givet fald potentielle kandidatlande fra Vestbalkan.
[58]             Teknisk
og/eller administrativ bistand og udgifter til gennemførelse af EU's programmer
og/eller EU aktioner (tidl. BA-poster), indirekte forskning, direkte
forskning.
[59]             Montants et
imputation seront ajustés le cas échéant en fonction des résultats du processus
d'externalisation envisagé vers l'agence exécutive.
[60]             År
N er lig med det år, hvor iværksættelsen af forslaget/initiativet begynder.
[61]             Resultater
er de produkter og tjenesteydelser, der skal leveres (f.eks. antal finansierede
studenterudvekslinger, antal km bygget vej osv.).
[62]             Integrerede
projekter.
[63]             Traditionelle
projekter.
[64]             Offentlige
indkøbsaftaler.
[65]             Som
beskrevet i del 1.4.2. "Specifikt mål...".
[66]             Teknisk
og/eller administrativ bistand og udgifter til gennemførelse af EU's programmer
og/eller EU aktioner (tidl. BA-poster), indirekte forskning, direkte forskning.
[67]             KA
= kontraktansatte; V = vikarer; UED = unge eksperter i en delegation; LA =
lokalt ansatte; UNE = udstationerede nationale eksperter. 
[68]             Delloft
for eksternt personale under aktionsbevillingerne (tidligere BA-poster).
[69]             Angår
især strukturfonde, Den Europæiske Landbrugsfond for Udvikling af
Landdistrikterne (ELFUL) og Den Europæiske Fiskerifond (EFF).
[70]             Se
punkt 19 og 24 i den interinstitutionelle aftale.
[71]             Med
hensyn til EU's traditionelle egne indtægter (told og sukkerafgifter) opgives
beløbene netto, dvs. bruttobeløbene, hvorfra opkrævningsomkostningerne på 25 %
er fratrukket.